Сурия тузуми Эрон билан биргаликда 2014 йилдан бошлаб шу кунга қадар мухолифларнинг назоратидаги ҳудудларни қўлга киритиш учун аҳоли яшаш жойларини қамал қилиш ва натижада инсонларни инқирозга учратиб мухолифлар ва тинч аҳолини таслим бўлишга мажбур қилиш шаклида умумлаштириладиган усулдан фойдаланарди. Бу ҳолатни тасдиқлайдиган энг хайратланарли ўрнак Хумус бўлди ва қўзғолоннинг илк даврларида қаршилик маркази бўлган шаҳар 2014 йилда тузум назоратига ўтди.\nЭрон билан координацион шаклда юритилган бу тактика 2014 йилнинг ўрталаридан бошлаб Ҳалабга ҳам қўлланила бошланди. Тузум Ҳалабни ўраб олишга доир баъзи силжишларни қайд этсада, 2015 йилнинг ўрталарига келиб бунинг мумкин бўлмаслиги англашила бошланди. Ички низоларнинг тобора узайишига параллел равишда Сурия қўшинлари заифлашди ва Сурия лидери Башар Асаднинг сўзига кўра, армия жанг қиладиган аскар топишда қийнала бошлади. Бу тушунтиришдан кейин Сурия ички урушидаги куч тақсимотини жиддий ўзгартирган ҳодисалар юз берди.\nСурия тузуми ташқи кучлар назоратига ўтди\nИроқда армиянинг ИШИД қаршисидаги заифлигидан фойдаланган Эрон, ўзи етиштирган, моддий ва қурол – аслаҳа билан таъминлаган, диний мафкурага асосланган ҳолда сафарбар қилган ва Хашди Шаби номи остида ташкил этган харбий кучлари орқали Ироқ майдонини назорат қила оладиган ҳолга келганди. Сурия тузумининг мухолифлар қаршисида узоқ вақт давомида бардош бера олмаслиги англашилгандан кейин, Эронга Ироқдагига ўхшаш фурсат майдони очилди. Дастлаб 2012 йилнинг ўрталарида Сурия соҳасида кўрина бошлаган хорижий ҳарбий кучлар 2015 йилнинг ўрталаридан бошлаб Сурия армиясининг кучга бўлган эҳтиёжини қаршилаш доирасида янаям жадаллик билан Сурия худудига кира бошлади. Эрон ташкилотчилигига кўра, дастлаб, Ливан, Ироқ, Афғонистон, Покистон ва Яман ўлкаларидан олиб келинган кўп миқдордаги курашчилар борган сари Суриянинг Эрон таъсири остига тушиб қолишига сабаб бўлди.\nИчки урушда куч тақсимланишини ўзгартирган бошқа ҳолат 2015 йилнинг сентябрь ойида Россиянинг ички урушга тўғридан – тўғри аралашиши бўлди. Бу иттифоқ парадоксал (мантиққа зид) шаклда, харбий мувозанатни тузумдан бошқасига ўзгартирар экан, бошқа тарафдан тузумнинг ичкаридан заифлашиб ташқи кучлар назоратига ўтишига сабаб бўлди. Бунинг амалий натижаси илк босқичда тузумнинг ҳарбий жиҳатдан ривожланиши бўлса, иккинчидан эса тузумнинг фарқли ташқи қизиқишлар вакили бўлган фракциялар ўртасида бўлиниши ва назорат этиладиган бир актёр бўлишдан узоқлашиши бўлди.\nИттифоқчилар орасидаги фикр фарқлиги\nТузум, Россия ва Эрон иттифоқига Ҳалаб шаҳар марказидаги YPG (Суриядаги Курдларнинг “Инсонларни ҳимоя қилиш уюшмаси” харбий ҳаракати) таркибий қисмларининг қўшилиши билан Ҳалаб қамали 2016 йилнинг июлида тамомланди. Муҳолифлар шаҳарнинг жануби – ғарбий қанотидан қамални бузиш учун уринган бўлишсада, муваффақият қозонишмади ва ичкарида босим остида қолган мухолифлар аста-секин чекина бошлади. Тузум, аввал шарқий Ҳалабга сиқилган мухолифларнинг назоратидаги ҳудудларни ўртадан иккига айирди, кейин эса шимолда қолган қисмини қўлга олиб мухолифларни кичик бир оролчага қамаган бўлди.\nХалқаро жамиятнинг сассиз қолганидан хотиржам бўлган Россия, Эрон ва тузум оғир бир инсоний инқирозни вужудга келтириб шаҳарни тамоман қўлга киритишга уринди. Ва мана шу нуқтадан бошлаб мухолифларга қарши бирликда ҳаракат қилган кучлар орасида, мавжуд эканлиги тахмин қилинган, лекин ҳеч қачон маълум қилинмаган фикр фарқлиги пайдо бўла бошлади. Россия шарқий Ҳалабда тинч аҳоли ва қуролли гуруҳларнинг ишончли бир шаклда эвакуация (қутқарилиши) қилинишига доир ҳаракат услуби танлар экан, тузум ва Эрон ҳеч бир унсурнинг шаҳарни тарк этишига йўл қўймаслик позициясини эгаллади. Тарафлар ўртасидаги фикр фарқлиги шу даражага етдики, Россиядан “сулҳ бузилса, тузум ва Эронлик харбийларни отиб ташлаймиз” шаклида қаттиқ бир огоҳлантириш ҳам келди.\nРоссия ва Эроннинг мақсадлари фарқли\nТузум йиқилишининг олдини олиш учун биргаликда мухолифларни заифлатиш учун ҳаракат қилган Россия ва Эрон ўртасида Сурия келажагига ким ва қай даражада таъсир кўрсатишига асосланган рақобатнинг вужудга келганлиги кўринмоқда. Россия очиқламаларидан Сурия ички урушларини янада узун муддат давом эттиришдан кўра, бор бўлган ютуқларни қўриқлашга ҳаракат қилиш кўпроқ аҳамиятли. Россия Сурия аста – секин чегараларига эришишни бошлади, ва энг аввало Тартус ва Латакияда аскарлар борлигини қўриқлаш керак деб ўйлайди. Бу мақсадлар фақат тузум томонидан амалга оширилиши мумкинлигига ишонганлиги учун, Асадни оёқда сақлашга доир ҳаракатларини давом эттирмоқда.\nБундан ташқари, ўзининг ички хавфсизлигига тахдид уюштирган деб ўйлаган Кавказлик жангарилар ва радикал оқимлар билан Идлибда ҳисоблашишни истаяпти. Дастлабки икки мақсадига эришганини ўйлаган Россиянинг ҳисобига кўра урушнинг сўнгги саҳнаси Идлиб бўлиши мумкин. Лекин бундан ташқари Россия, Суриянинг шимолий ва шарқий ҳудудларининг йўқолиб кетиши ва урушнинг яна давом этишини энди кучли бир шаклда столга ўтирган ҳолда сиёсий ечимини топиш кераклигини айтмоқда.\nЭрон эса хали ҳам Сурияда мақсадларига эришгани йўқ. Эроннинг таъкидига кўра энг муҳим мақсад, Эрон – Ироқ чегараларидан бошланиб Ливанга чўзилган худудда ўзига тахдид сифатида кўринган ижтимоий гуруҳлардан тозаланган ишончли бир коридор ҳосил қилиш. Шу нуқтаи назардан қараганда Эрон учун Мўсул ва Ҳалабда амалга оширилган операциялар, айни мақсад сари отилган қадамлардир. Бу мақсаднинг шарти соҳада демографик ўзгариш яратишдир. Эрон худди Ироқ мисолида бўлгани каби ҳарбий тўқнашувлар натижасида Сурияни ҳам қўлга олиш истагида. Радикал, бузғунчи ғояларга асосланган назоратсиз гуруҳлар таъсиридаги Суриянинг кўриниши, Россиянинг кўришни истагани охирги Сурия кўриниши билан мос келмайди. Хулоса қилиб айтганда, Россия мутлоқ аниқ мақсадларини ҳимоя қилишга диққатини жамлаган экан, Эрон мафкуравий ва шахсий сабабларга кўра ҳаракат қилмоқда. Бу эса мақсад ва устуворликни аниқлаш, мақсадга эришишда қўлланиладиган тактикаларга боғлиқ равишда фарқлиликлар юзага чиқишига сабаб бўлмоқда.\nМосква тузумни ўзаро келишувга мажбурлаши мумкин\nРоссия ўзининг харбий хизматининг бу қадар ҳал қилувчи бўлганлиги шароитида, Сурия майдонининг Эронга қўлдан бой берилганлигига ҳам норози бўлади. Россиянинг бундан кейин тузумни баъзи келишувларга келишига ва мўътадил мухолифлар билан ўзаро келишишга мажбурлаши эҳтимолдан ҳоли эмас. Эроннинг эса Ироқ чегараларида коридор ҳосил қилингунга қадар урушни давом эттириш таклифини беришини кутса бўлади. Ҳалабни қўлга олган тузум эндиликда янада ҳирсли ва ички урушни ҳарбий йўл билан тугатиш мумкинлиги ҳақида қатъий ишончда бўлади. Бу эса тузумни Эрон позициясига яқинлаштиради ва натижада Россия билан ора очилиши мумкин. Бу ҳолат Россия ва тузум ўртасидаги иттифоқ қулаши маъносини бермайди. Россия ҳар қандай ҳолатда мақсадларининг фақатгина тузум тарафидан қўриқланиши мумкинлиги тушунчасида бўлишда давом этади.\nБу ҳодисаларнинг табиий натижаси Туркия ва Россия орасида Сурия мавзусида шундоғам бошланган яқинлашишнинг янада кучайган ҳолда давом этиши бўлиши мумкин. Бунинг илк белгилари шарқий Ҳалабнинг озод этилиши жараёнида кўринди. Халқаро жамиятнинг сукут сақлагани ҳолида, шарқий Ҳалабнинг ишончли бир шаклда озод этилиши учун вазифа юклатилган Туркия, Россия билан биргаликда сулҳ ҳаракатларини амалга оширди. Фақат бу ҳаракатлар соҳада Эрон ҳарбий кучлари ва тузум ҳамлалари сабаб бир неча марта ҳавфга учради.\nСурия ички урушини бундан кейин нима кутмоқда?\nҲалабнинг тузум назорати остига ўтиши, ўйланганидай, ички урушнинг якуни яқинлашганини англатмайди. Турли тарафлар учун фарқли таҳдидлар сақланиб қолмоқда. Ҳалабдаги қатллар орқали Шом Жанговор Майдони (эски номи Нусра фронти) мавжудлигини расмийлаштиришга ҳаракат қилинганди. Балки шарқий Ҳалабда Нусра энг заиф гуруҳлардан бири эди. Нусра асосан Идлибда кучли ва энди шарқий Халабдаги гуруҳлар Идлибга чекинишади. Ҳалабдаги тинч аҳоли қатли Нусрани янада кучлантирди. Энди Идлиб халқи урушишдан бошқа чоралари йўқлигини ўйлаб, радикал гуруҳларга янада суянишлари мумкин. Бу эса тузумнинг эришмоқчи бўлган натижаси эди.\nХулоса ўрнида, тузум фикрига кўра Идлибда “қонуний Сурия бошқарувига қарши радикаллар” сурати янада қулай берилади. Россия ва Хитой нуқтаи назарига кўра, Идлибдаги ҳаракатлар катта аҳамият касб этади. Шимолий Кавказ ва Хитойдан кетган кўп миқдордаги жангарилар бу ерда фарқли гуруҳлар остида тузумга қарши курашмоқда. Ҳар иккала ўлка бу унсурлар билан Сурия майдонларида ҳисоблашишни ва мумкин бўлса ўз тупроқларига қайтмасидан йўқ қилишни ҳохлайди. Шунга кўра Сурия урушининг бундан кейинги қайноқ тўқнашув майдони Идлиб бўлиши мумкин. Лекин Идлибнинг қайта олинишининг тузум нуқтаи назаридан қийинлиги, бугунги кунга қадар фойдаланган қамал қилиш стратегиясининг Идлибда қўллаш имкони бўлмаслигидир. Зеро Идлиб Туркия орқали дунёга очилиши мумкин.\n“Охирига яқинлашди” – оптимистик тахмин бўлиши мумкин\nТуркия нуқтаи назаридан қаралганда эса яқин ҳаракатлар майдони бўлган Ҳалаб ва атрофида жойлашган майдондан ташқари радикал элеменлар (унсурлар) мавжудлиги қайғуга солади. Бунинг учун Туркиянинг шимолий Суриядаги КИП масаласига қониқарли ҳал қилинишига доир бир қарорга келмасдан бирон натижага эришиш мумкинлиги имконсиздай кўринади. Бутун дунёнинг умумий муаммоси ИШИД заифлашаётган бўлсада, ҳануз муҳим майдонларни назорат қилмоқда ва энг кучли бўлган “пойтахт” Ракка ҳали ҳам унинг қўлида. Раккани ИШИДдан қутқариш учун АҚШ ва КИП раҳбарлигида бошланган Ракка операцияси эса ташкилотни тозалашдан кўра Ракка билан Фурот Қалқони ўртасида буфер худуд яратиш вазифасини бажарди деган таассурот уйғотади.\nБу операция билан КИП Фуротнинг шундоққина шарқидаги худудда шимолдан жанубга қараб ривожланди. Шунинг учун Ал-Бобнинг ИШИДдан қутқарилиши жараёнида Туркиянинг шарққа томон янада илгарилашининг олди олинаётгандай кўринаётгани алоҳида масала. Ҳалабдан кейин ортиқча кучланганини ҳис қилган тузумнинг КИП федерализми мавзусидаги эътирозлари ортиши мумкин. Ҳозирча тактик сабабларга кўра КИПга жимлик сақлаган ва баъзи худудларда иттифоқ холида ҳаркат қилган икки ўйинчи кейинги босқичларда қарама – қарши бўлиши мумкин. Буларнинг барчаси яъни вазият Суриялик мухолифлар Идлибга сиқилгандай кўриниш берсада, ўлканинг тарқоқ майдонлари чекланган ҳудудларида уларнинг назорати давом этмоқда.\nТузум Шом, Хама, Хумус ва Дара қишлоғидаги мухолиф гуруҳлар билан ҳам мужодала этиши керак. Тузум, ҳарбий кучлар ва рус ҳаво кўмаги остида баъзи ҳудудларни қўлга олишни уддалаяпти, лекин асл масала бу ерларни қандай қилиб қўлда сақлаб қолиши ва кенг майдонларда хавфсизликни қандай таъминлашидир. Хулоса қилиб айтганда, Суриядаги ички урушнинг охирига яқинлашганлигини айтиш оптимистик тахмин бўлиши мумкин.\n« Туркиянинг хавфсизлик эшиги: Ал-Боб\tДунёнинг энг диндор ва атеист мамлакатлари »


Ричард Деминг (1915-1983; АҚШ) | www.ziyouz.uz\nБош саҳифа Жаҳон насри онлайн антологияси Ричард Деминг (1915-1983; АҚШ)\nРубрика: Ричард Деминг (1915-1983; АҚШ)\nАмерикалик детектив ёзувчи, киносценарист Ричард Деминг 1915 йили Айова штатида туғилган. Миссурида таълим олган. АҚШ армиясида, Қизил Хочда, Америка Ёзувчилар уюшмасида хизмат қилган. Бир қанча ҳикоялар, романлар, сценарийлар ёзган. У Макс Франклин (Max Franklin), Хелси Кларк (Halsey Clark) ва Ник Морино (Nick Morino) тахаллуслари билан ижод қилган. 70 дан ортиқ китоб ёзган.\nРичард Деминг. Каккули соат (ҳикоя)\nДастлабки телефон қўнғироғи феврал ойининг душанба куни кеч соат ўн бирларда бўлди.-Телефон рақамингизни газетадан билдим,-деди ёқимли, сал хирқироқ овозда аёл киши.Газетадаги эълонда «Ўз жонига қасд қилмоқчи бўлганлар учун ишонч телефони. Йигирма тўрт соат давомида узлуксиз ишлайди, қўнғироқ қилувчининг кимлиги сир давоми…\nРукнларРичард Деминг (1915-1983; АҚШ)\nРичард Деминг. Тажрибали аёл (ҳикоя)\nЛидия Хартман куни билан кутган телефон қўнғироғи у иш вақтини тугатиб энди уйига қайтаётган маҳалда бўлди. У остонада тураркан, бошлиғи гўшакни олганини кўрди:-Суғурта идораси, Тримейн эшитади. Сўнгра бошлиқ Лидияга қараб бош силкиди. У югуриб келиб гўшакни қўлига олди ва шоша-пиша давоми…\nРичард Деминг. «Доҳиёна» режалаштирилган ўғирлик (ҳикоя)\nИмоним комилки, аввалига учовимиздан бирортамизнинг ҳам миямизда банкни талаш фикри йўқ эди. Ҳаммаси Чарлз Эшлининг зукколигидан бошланди. Мен билан Мел Харрисон эса даҳо қандай қилиб мураккаб муаммоларни еча олишини кўришга қизиққанимиз туфайли бу ишга аралашиб қолдик.Ҳаммаси Мел иккимиз Чарлзнинг уйида давоми…


Жарқўрғоннинг спорт маликаси | Ўзбекистон Халқ демократик партияси\n2021-06-03 12:06:18 305\nОзарбайжон пойтахти Боку шаҳрида парадзюдо бўйича “Токио-2020” ёзги Паралимпия ўйинларига муҳим рейтинг очколари берувчи халқаро Гран-При мусобақаси бўлиб ўтди. Аёллар ўртасидаги беллашувларда -48 кг вазн тоифасида мамлакатимиз вакили Лобар Хуррамова мусобақанинг кумуш медалига сазовор бўлди.\nСпортчи туғилиб ўсган Жарқўрғон туманида чемпион қизимиз тантанали равишда кутиб олинди. Шу муносабат билан темир йўл вокзалида ташкил этилган маросимда туман ҳокимлиги, Ёшлар ишлари агентлиги туман бўлими, Болалар-ўсмирлар спорт мактаби мутасаддилари ҳамда кенг жамоатчилик вакиллари иштирок этди. Тадбирда сўзга чиққанлар бўлажак Паралимпия иштирокчисини халқаро беллашувда эришган ғалабаси ҳамда тўрт йилликнинг энг йирик мусобақасига йўлланмани қўлга киритгани билан табрикладилар. Шунингдек, спортчига туман ҳокимлигининг пул мукофоти топширилди.\nШуниси қувончлики, Лобар Хуррамова Ўзбекистон Халқ демократик партияси аъзоси ҳисобланади. Жарқўрғон тумани партия Кенгашида ҳам партиядошимиз билан учрашув бўлиб ўтди. Учрашув иштирокчилари ёш спортчини эришган муваффақиятлари билан табриклаб, келгусида янада юксак чўққиларни забт этишига тилак билдирдилар. Шунингдек, спортчига партиянинг эсдалик совғалари топширилди.\nЎзХДП Жарқўрғон тумани кенгаши


Самарқандда ЙПХ инспекторлари фуқарони куч ишлатиб, хизмат машинасида олиб кетгани акс этган видео бўйича расмий изоҳ берилди - Daryo\n22:45, 27.04.2021 61053\nСамарқандда ЙПХ инспекторлари фуқарони куч ишлатиб, хизмат машинасида олиб кетгани акс этган видео бўйича расмий изоҳ берилди\nИжтимоий тармоқда 27 апрель куни «Пахтачида ЙПХ ходимлари фуқарони уриб, олиб кетишмоқда» сарлавҳаси остидаги видеолавҳа тарқалди. ЙҲХББ матбуот хизмати видеода акс этган ҳолатга изоҳ берди.\nМаълум қилинишича, ҳолат 26 апрель куни соат 18:30 ларда Самарқанд вилояти, Пахтачи туманида содир бўлган. Инспекторлар туманнинг «Миркан» МФЙ ҳудудидан ўтувчи автомобиль йўлида хизмат олиб бораётганида Damas ҳайдовчиси транспорт воситасини шубҳали бошқариши уларнинг эътиборини тортган.\nЙПХ ходимларига яқинлашган вақтда тўсатдан ортга қайтиб олиб ҳаракатланган. Ходимлар ҳайдовчининг ортидан кузатиб борган. Ҳайдовчини тўхтатиш чоралари кўрилиб, ЙПХ ходимлари ҳайдовчи билан ўзаро мулоқот қилган вақтда ҳайдовчининг оғзидан спиртли ичимлик ҳиди келган ва текшириш мақсадида тиббий кўрикка таклиф этилган. Мастлиги тасдиқланса, чора кўрилишини билган ҳайдовчи ходимларга фаол қаршилик кўрсатган.\nТиббий кўрик хулосасига кўра, ҳайдовчининг мастлик ҳолати тасдиқланиб, унга нисбатан белгиланган тартибда маъмурий баённома расмийлаштирилган ва Damas автомобили вақтинча сақлаш учун жарима майдонига жойлаштирилган.\nАввалроқ Тошкент вилоятида ЙПХ инспекторига қаршилик кўрсатган Malibu ҳайдовчиси 5 суткага, Damas ҳайдовчиси эса 10 суткага қамалгани ҳақида хабар берилган эди.\nМавзуга доир: Тошкентда ИИББ ходимлари аёлларни куч ишлатиб, хизмат машинасига ўтқизаётгани акс этган видео бўйича расмий изоҳ берилди\n20:55, 23.09.2021 103657\n19:16, 03.10.2021 71123\n13:25, 28.09.2021 112945\n14:11 Бугун 807\n13:57 Бугун 2526\n13:42 Бугун 1219\n13:27 Бугун 3651\n13:54, 21.10.2021 114099\n18:13, 21.10.2021 72377\n18:33, 21.10.2021 70075\n22:36, 20.10.2021 67637


Тинч океанидаги чиқинди доғи: сузиб юрган чиқинди уюми Франция ҳудудидан катта - zarnews.uz\nБутун бир мамлакатни майдонини тасаввур қилинг ва ўша ҳудудни чиқинди уюми билан тўлдиринг. Шу орқали сиз Тинч океанида сузиб юрувчи, Йирик Чиқинди Уюми – йирик чиқинди ороли ҳақида тассавурга эга бўласиз. Олимлар узоқ муддат океандаги чиқинди муаммосига эътибор қилишмаётган эдилар. Ўн йиллаб бутун дунёдаги пластик океанга ювилган ва оқим измида бўлган. Яқин вақтлардан бери океанда сузиб юрган йирик чиқинди уюмлари ҳақида маълумотлар пайдо бўла бошлади, кейин эса океаншунос олим Чарльз Мур уларни аниқлаш усулини яратди ва Чиқиндили Қитъа атамасини жорий қилди.\nОкеан оқимлари, бутун сайёрамиз узра оқадиган, йирик кўринмас дарёлар каби шаклланган, улар ўн минглаб километр масофани босиб ўтишади ва Тинч океанининг шимолий қисмида барчаси йиғилади. У ерда айлана оқимлар билан ўраб олинган ҳудуд ҳосил қилишади. Ўша ҳудуд чиқиндини океан бўйлаб тарқалиб кетишига йўл бермаган, йиллар ўтган сари чиқинди оролини пластиклар билан кенгайишига олиб келган.\nЧиқиндининг асосини пластик ташкил қилади. Лекин пластик ўзидан ўзи йирик уюмга айланолмайди. Доғнинг шаклланишига океан бир жойга йиққан, чиқариб ташланган эски тўрлар сабабчи бўлган. Пластиклар эса уларга илиниб борган сари катталашиб бораверган. Доғ ҳар кун катталашмоқда ва бугунги кунга келиб юзлаб миллион тонна чиқиндини ташкил этади. Шу билан бирга, рақамлар камайтирилиб кўрсатилган. Қанча чиқинди сув остига чўкканини ҳеч ким аниқламаган – чиқиндини ҳақиқий вазни икки баробар кўпроқ дейилса хақиқатга яқинроқ бўлади. Дунё ҳамжамияти пластикни жаҳон океанига бўлган таҳдидларнинг энг асосийларидан бири дея эътироф этишмоқда. Чиқинди ороли билан кураш олиб боришлари, шубҳасиз. Бироқ ҳозирча умумий фикрлардан нарига ўтилмади – орол жуда йирик ва бу курашда кўплаб давлатларнинг биргаликдаги, ҳамжиҳат ҳаракати талаб этилади.\nТеглар: чиқинди Франция\nФранцияда атом сув ости кемаларнинг бирида ёнғин содир бўлди\nПарижнинг техник сув оқадиган қувурларида коронавирус излари аниқланди


Федерация кенгаши келишувни ратификация қилди\n22 апрел 2021, Тошкент вақти: 08:29\nРоссиянинг Федерация кенгаши Россия Қора денгиз флотининг Қримдаги базаси муддатини узайтиришга оид келишувни ратификация қилди.\nБундан аввал Украина парламенти ва Россия Давлат думаси ҳар иккала давлат президентлари томонидан имзоланган келишувни ратификация қилдилар.\nАйни пайтда Украина прокуратураси Қора денгиз флоти базаси муддатини узайтиришга оид келишув ратификация қилинаётган пайтда Верховний Радада рўй берган тартибсизликлар юзасидан текширув ўтказмоқда.\nКелишувнинг ратификация қилинишига қарши бўлган мухолифат масала овозга қўйилганда парламент спикери Володимир Литвинга тухум отди, тутун бурқситиб юборди, депутатлар бир-бирига қўл кўтарди.\nУкраина парламенти биноси олдида мухолифат тарафдорларининг кўп минг кишилик норозилик митинги бўлиб ўтди.\nМухолифат лидери Юлия Тимошенко келишувни Конституцияга хилоф, деб атаб, уни бекор қилишга чақирди.\nУнинг маълум қилишича, келишув учун Регионлар партиясининг парламент мажлисида иштирок этмаган депутатлари учун ҳам овоз берилган.


Сафар Кокилов. Кунгабоқар (ҳажвия) | www.ziyouz.uz\nБош саҳифа Ўзбек насри онлайн антологиясиСафар Кокилов (1952-2018)Сафар Кокилов. Кунгабоқар (ҳажвия)\n– Бу дунёда ҳамма одам шайтон бўлиб кетган. Шундоқ кўзингга тикилиб, кулиб туриб жонингни олади-я. Э, товбангдан-эй, – дейди у сўрининг устига ёнбошлаб ётаркан, – Ичидагини билолмайсан, ука. Бировга тирноқдай ёрдамим тегсин дейиш йўқ. Иложи бўлса юлсам, алдасам деб туришади. Худо урмаса кишини. Бу дунёда ҳеч кимга ишониб бўлмай қолди-я. Яхшиям сиз бор экансиз, ука. Ҳе, рахмат-э. Икковимизнинг юлдузимиз тўғри келиб қолганини қаранг. Сиз ўсасиз, ука. Сизнинг кўнглингиз очиқ. Мен тўғрисини айтаман. Ҳа, ҳа. Сизни шунинг учун ҳам яхши кўраман. Сиздек виждони пок, билимдон ёшлар кам ҳозир…\n– Йўқ, йўқ. Сиз уялманг, ука. Ўзим шундай қўпол кўринганминан гапнинг тўғрисини айтаман. Икковимиз икки бўлимда ишласак ҳам ташкилот бир-ку. Сизни орқавотдан эшитиб юраман, ука. Албатта, ўсасиз. Бу жупруқвойларга амал абадийми? Бариси ҳам кетади. Қайта қуриш. Демократия. Маънавият деган гаплар бекорга айтилмаётир, ахир. Келажак ёшларники. Ҳа-ҳа. Мана мени айтди дерсиз, ҳали. Сизларнинг «зав»ларингиз ҳам, бизнинг Тошболта тирриқ ҳам, бариси ишлаб бўлди. Оладиганини олиб бўлди. Энди кетади, мана кўрасиз. Юқорида танишларим бор… – у чойдан хўплади-да давом этди: – Ҳалиги… Ҳали ҳам ёзиб турибсизми? Бўшаштирманг, ука. Газит-пазит дегандек… Ижод бу зўр иш. Ҳа, энди, талант ҳаммада ҳам бўлавермайди. Ука, шу пелетон қиладиган бир гап бор эди-да. Мен сизга айтсам…\n– Ким?… Тошболта дедингизми? Бизнинг заведуюшийми? Ҳе, йўқотинг-э. Чақирманг, ука. Ошга пашша қилиб нима қиласиз. Турқи қурсин… – деди шошиб чойдан хўпларкан.\n– Оббо… Қани? Қаёқдан келяпди? – Ҳаитқораев ҳам семиз гавдасига беўхшов ҳолатда сапчиб ўрнидан туриб кетди ва атрофга аланглади. Гапи эшитилмайдиган масофада келаётган Тошболтани кўриб, тўнғиллади:\n– Оббо, исковучэй, шу ерга ҳам топиб келди-я. Энди ука, хизмат бўлса ҳам манови ошнинг лаганини йўқотинг. Тез-тез бўлинг. Бориб беш-олти сомса опкелинг. Бизнинг ҳисобдан. Чой ҳам айтинг. Яна ўтирмасак бўмайдиёв…\n– Ассалому алайкум, Тошболта Болтаевич, келсинлар, ака, келсинлар. Қандай яхши шамоллар учирди, ака. Оббо, сиз-эй… Биз хомкалла-да… Ҳали, бирров кириб, «чойга кетдик» дейишни ҳам билмабмиз… Узр, ака…\n– Мен бошқармага ўтган эдим. Йўл-йўлакай овқатланиб кетай деб бурилганим, ҳечқиси йўқ, хижолат бўлманг… – деди Тошболта Болтаевич.\n– Қани, ака, чойдан олинг. Ҳозир дамлатдик. Биз ҳам ҳозир келдик. Қандайсиз, ака? Яхшимисиз? Жиянлар, янгамлар тинч-омон юришибдими? Х, раҳмат-е, ака… Чойдан ичиб туринг, ака, ҳозир сомса буюрдим. Пиёзи кам бўлсин деб тайинлаганман. «Заказной»… Хи-хи-хи… Ана, Амриев укам опкеляпди. Ановичи… Ишлаб чиқариш бўлимидаги «мухбирча»…\n– Ие, сизлар ҳам ҳозир кепсизларда?! …\n– Ҳа, ҳа. Ҳозир келдик. Энди жой топиб, чой опкелтирсам… Қарасам сиз… Дарров Амриевни сомсага юбориб, ўзим сизни чақиргали сакраб турган эдим. Ҳайрият-е. Ўзингиз кеп қолдингиз. Ҳе, раҳмат, ака…\n– Бекор овора бўлибсизда. Ўзим буюрардим-да… Ҳа, майли. Қани, ўтиринг. – деди Тошболта Болтаевич Амриевга қараб.\n– Ие, ие. Сомсачи? … Ҳозир келдик дединглар-ку?!\n– Қани, ака, сомсадан бошлаб беринг. Олинг, ака. Мен ҳозир иссиқ чойдан сузаман. Хе, рахмат-е, ака… Нимасини айтасиз. Давлатнинг иши кўп оғир. Айниқса сиз раҳбарларга жуда ҳам қийинда, ака. Лекин кимдир қилиш керак. Шу десангиз, бўлимку-бўлим, бутун ташкилотимизда сиздек жон куйдириб ишлайдиган одамнинг ўзи йўқ-да, акажон. Ўлай агар… Кузатиб юраман… Сиздек обектив раҳбарнинг қўлида ишлаганимдан худога минг шукур қилиб юраман, десангиз… Катта раҳмат, ака. Кам бўлманг, ака. Ҳали ўсасиз, ака. Мана мен айтди, дерсиз. Ишқилиб бошимизда ишлаб туринг. Ҳе, ҳозирги шароитда… Тўғрисини айтсам, ака, агар мановига ўхшаган ёшлар сизнинг ўрнингизда ишлаганда аллақачон ишнинг «каша»сини чиқариб юборган бўлар эдиёв. Худо асрасин. Яхшиям сиз борсиз… Ҳе, раҳмат-е… Қани, катта-катта олинг, ака…\n– Ҳе-е, ака… Бу дунёда одамлар шайтон бўлиб кетган. Кулиб туриб жонни олади. Шу десангиз…\n← Аввалги Аввалги Сафар Кокилов. Кимёвий ҳодиса (ҳажвия)\nКейинги → Кейинги: Сафар Кокилов. Беақл чумоли (ҳажвия)


PressReader - Biznes Daily Birzha (Exchange): 2018-12-27 - Ҳурматли тадбиркор ва сармоядорлар диққатига! “Ko‘chmas mulk savdo xizmati” МЧЖ такрорий очиқ аукцион савдога таклиф этади!\nҲурматли тадбиркор ва сармоядорлар диққатига! “Ko‘chmas mulk savdo xizmati” МЧЖ такрорий очиқ аукцион савдога таклиф этади!\nBiznes Daily Birzha (Exchange) - 2018-12-27 - САВДОЛАР - Хизматлар лицензияланган.\nI. “Ko`chmas mulk savdo xizmati” МЧЖ томонидан ташкил этилган очиқ аукцион савдога ТИФ Миллий банки қошидаги “НБУ Бунёдкор Инвест” Мчжнинг 2018 йил 25 декабраги 1633-буюртманомасига асосан қуйидаги мулклар чиқарилган:\n1. Навоий вилояти, Хатирчи туманида жойлашган марказий дехқон бозори 2 қаватли мажмуаси. Умумий майдони 6318,0 кв.метр, қурилиш ости майдони 1305,92 кв.метр, 1 та литердан иборат. Бошланғич баҳоси – 3 498 508 000 сўм.\n2. Жиззах вилояти, Шароф Рашидов туманида жойлашган Учтепа дехқон бозорининг 2 қаватли мажмуаси. Умумий майдони 6498 кв.метр, қурилиш ости майдони 924,13 кв.метр, 4 та литердан иборат. Бошланғич баҳоси – 2 092 212 000 сўм.\n3. Андижон вилояти, Асака туманида жойлашган Асака дехқон бозорининг 2 қаватли мажмуаси. умумий майдони 3666,0 кв.метр, қурилиш ости майдони 2846,8 кв.метр, 5 та литердан иборат. Бошланғич баҳоси – 7 275 354 000 сўм.\nАукцион савдо 2019 йил 4 январь куни соат 11.00 да Тошкент шаҳри, Олмазор тумани, Қорақамиш-1 кўчаси, 1-“а” уй манзилида бўлиб ўтади. Аукцион савдода иштирок этиш учун аризалар расмий иш кунлари соат 10.00 дан 16.00 гача қабул қилинади (13.00 дан 14.00 гача тушлик). Аризаларни қабул қилиш аукцион ўтказилиши белгиланган кундан бир иш куни олдин соат 18.00 да тўхтатилади.\nЮқоридаги мулк 2019 йил 4 январь куни сотилмаган тақдирда такрорий савдо 2019 йил 7, 10 январь кунлари соат 11.00 да бўлиб ўтади. Аризаларни қабул қилиш аукцион ўтказилиши белгиланган кундан бир иш куни олдин соат 18.00 тўхтатилади.\nАукцион савдода қатнашиш учун ариза билан биргаликда қуйидаги ҳужжатлар тақдим этилади:\n– юридик шахслар учун давлат рўйхатидан ўтказилганлиги тўғрисидаги гувоҳноманинг нусхаси, шунингдек, тўлиқ ваколатли вакилнинг аукционда қатнашиши учун расмийлаштирилган ишончнома, унинг шахсини тасдиқлайдиган ҳужжатнинг нусхаси;\n– жисмоний шахслар учун паспортнинг нусхаси, аукционда вакил қатнашган тақдирда расмийлаштирилган ишончнома, тўлиқ ваколатли вакилнинг шахсини тасдиқлайдиган ҳужжатнинг нусхаси.\nСавдо ғолибига савдо ўтказилган кундан бошлаб 5 банк иш куни ичида сотувчи билан олди-сотди шартномаси тузиш мажбурияти юклатилади.\nТалабгорлар мулкнинг 1 фоизидан кам бўлмаган миқдорда закалат пулини “Ko`chmas mulk savdo xizmati” Мчжнинг “Дaврбанк” ХАТБ Олмазор филиалидаги 22604000204920609001, МФО 01121, СТИР 207122519 ҳ/р.га савдода иштирок этиш учун ариза топширгунга қадар тўлашлари шарт.\nСавдода иштирок этиш учун талабномалар қабул қилинадиган манзил: Тошкент шаҳри, Олмазор тумани, Қорақамиш-1 кўчаси, 1-“а” уй. Тел.: (0-371) 228-80-27, 228-80-26. www.1kms.uz. Электрон почта: [email protected], [email protected] Лицензия: RR-0001.


Бўронли тунда – Сурхон тонги\nБош саҳифа / Адабиёт / Бўронли тунда\nНоябр 10, 2017\tАдабиёт Изоҳ қолдириш 743 Кўрилди\n(Давоми. Боши ўтган сонларда)\nБўрон кучайгандан кучайиб, ҳатто йигирма қадамча пастдан оқиб, ҳайқириғи узоқ-узоқларга тараладиган дарёнинг товуши ҳам эшитилмасди. Симёғоч тепасидан чироқлар ўчмаганда ҳам узоқ-яқинни ил- ғаш мумкин эди. Буви ҳеч нарсани аниқлаёлмай изига қайтди. Хона қоронғи, ҳавосидан ҳамон керосин ҳиди анқирди. У чироқ пилигини кўтариб, тўшакка кирди. Ковушига қор кирганди чоғи, товони ачиша бошлади. Маҳсиси бор, жун пайпоқлари бор. Бари бору тежайди — сандиққа ташлаб қўйиб… Ҳа, ўлим бандасига ҳақ! Қосимжоннинг боши эгилмасин дейди. Бусизам бўлари бўлиб, юзини тарсаки билан қизартириб юрибди. Боз устида ёлғиз, қаватида тик турадиган ичкуяри йўқ. Тежамаса, арқонига қил бўлмаса қийналади. Ўғли эса бу ҳақда ўйламасди. “Катта-катта енг, катта-катта кийинг, — дерди онасининг енгил-елпи кийинишларидан ранжиб. — Торт ган хўрлигу зорликларингиз қасдига!” “Ҳамманинг замони ўзига, ўғлим. Орзуларингни хотинингга, қизларинг га ушалтир. Қари бия га бахмал тўрва ярашмайди!”\nБуви сўзларидан қандайдир бир шукроналик туйиб, яхши киймай, яхши емай, умрининг шукуҳи бировларнинг юмушида ўтганини унутолмаса-да, ҳаётининг маром топганидан икки қўли ёқасида эди. Бироқ бечоранинг куни туғмаскан, қариган чоғида ҳам ҳаловати ҳаловатга ўхшамасди. “Илоҳо, ўғрининг уйи куйсин!” Буви алам билан оҳ тортди. Дафн маросимига йиққан нарсаларини ўғри ўмармаганда алами бунчалик ўтли бўлмасди. Бир сандиқ фарзликлардан, атиги бир тўп кафанлик сурпга эга бўлди, бояқиш! Униям ҳовлисининг этагидан оқадиган дарёдан топишди. Сувдан кечиб ўтган пайтида тушиб, харсангга ўралиб қолган экан. Бувининг фиғони фалакка чиқди. Қосимжон билан келини бувининг кўнглини овлаб, росаям таскин беришди, сандиғини қайта тўлдиришди. Етмаганига соғин сигирини сотишди. Келинидан бунчалик умид қилмаганди. Ҳимматини аямади. Кўпини ўз сандиғидан қўшган бўлса ҳам нуқул кулгани кулган, барака топгур! “Ҳамма бир марта кўмилса, сиз икки марта кўмиласиз, эна, — дея шўхлик қиларди. —Мункарнакирлар сизни қайта сўроққа тутишмасдан тўғри жаннатга жўнатишади!”\nАяни йўқолган нарсалардан кўра Қосимжоннинг юзига ўғрининг оёқ қўйгани қийнарди. Отаси урушдан қайтишга қайтдию умри қисқа экан. Ўғлини кўрмай оламдан ўтди. Тирик бўлганда етимлик бошини эгмасди, ўқирди, одам бўларди. Ўшанда юзига оёқ қўйиш нари турсин, соясини босишга бировнинг ҳадди сиғмасди. Қисмат уни катта қозонда қайнатди-ю ҳам қолдирди — кўнгли ярим, одамови. Ўзининг ихтиёрига қўйганда йўқолган нарсалар ҳақида милицияга хабар бермасди. Ғойибжон дўсти олиб келди. Қосимжоннинг елкалари тушиб, терговчининг саволларига нима жавоб беришни билмасди. “Ўз кўзим билан кўрганим йўқ, — дерди чайналиб. — Гумон имондан айиради…” Ғойибжон дўстининг ўрнида Мардонқобилдан гумон қилди. У ўтин кесиш даврида, билибми ё билмай, Қосимжоннинг қўлига болта уриб, бармоқларини чопиб ташлаганди…\nБуви бу воқеани оромида эслаёлмасди. У Мардонқобил қонсираган Қосимжонни тоғдан эшакка ортиб келганини кўриб, жон-пони чиқди. Ўғлининг бош яланг, кўйлаги қип-қизил қон, желаги қўлига ўралган эди. Буви бор товуши билан дод солди, товуши чиқмади. Каловланиб бориб, қалт-қалт титраётган қўллари билан ўғлини қучоқлади. Сўнг нима бўлди, билмасди.\nҲалигача йиғлайди. Ҳар эслаганда. Пин- ҳона-пинҳона. Қосимжон даъво қилмади. Буви ёлғизининг тирик қолгани учун Худога топширди.\nОлдинги Асрларга тенг қабр тоши\nКейинги Жамоалар 48 та бўлади\nМода ортидаги беҳаёлик\nБола тарбиясида муҳим пойдевор\nТез ва сифатли экайлик\n“Келажак сари” маҳалласидаги йўллар таъмирланмоқда\nФеврал 1, 2021


"Ўзбекни ўлдирган бирорта қирғиз ҳали судга тортилмади!"\nЎш ва Жалолободдаги миллий низо билан боғлиқ судлар ҳозирча фақат ўзбеклар устидан бормоқда.\nБиргина Ўшнинг ўзида 1000 га яқин ўзбек июн воқеаларига алоқадорликда айбланиб ҳибсда сақланмоқда, бундан ташқари 300 яқин ўзбек устидан очилган жиноят ишлари судга оширилиш арафасида¸ дейди қирғин ва ундан кейинги қама-қамаларни ҳужжатлаштираëтган ўшлик ҳуқуқ фаоли.\nБу маълумот июн воқеаларидан сўнг Ўшда тузилган инсон ҳуқуқлари "Ҳуқуқ" ташкилоти раҳбари Араббой Акбаралиевдан олинди.\n"Ҳуқуқ" ташкилоти июн воқеалари давомида жабр кўрганларнинг аризаларини йиғиш ва уларни тегишли ташкилотларга етказиш билан шуғулланиб келмоқда.\nАраббой Акбаралиевнинг айтишича, йиғилган аризалар сони 4 мингдан ортган.\n- 4000 аризанинг прокуратуранинг ўзига ëзилгани тўлиғи билан етиб борди. Унинг ичида Финполицияга ëзилгани бор, ўғирлик, мародëрство бўйича УВДга ëзилганлари бор. Ҳар бир ариза тўлиқ адресларга етиб борган. Бизда бунинг регистрацияси бор.\n- Ҳозирча ҳеч қандай натижа йўқ¸ деса ҳам бўлаверади. Чунки қирғизларнинг устидан суд бўлганини биров ҳали айтгани йўқ. Мана 300дан ортиқ одам ўлган бўлса, фақат 19та қирғиз одамга жиноий иш қўзғатилган. Ҳар бир ўлганга жиноий иш қўзғалганда ҳам 300га яқин жиноий иш қўзғатилиши керак.\nОзодлик: 300 деган рақамни қаердан олиб айтаяпсиз?\n- Бизнинг қўлимиздаги ўлганлар тўғрисидаги аризалар 300га яқин. Уларнинг суратларигача илиб қўйганмиз биз ўзимизнинг хонага ëши, адреси, ҳамма ëғи билан. Шу инсонларга ҳали жавоб келгани йўқ. Суди бўлмаяпти буларнинг устидан. Жиноятчилар топилгани йўқ. Номаълум шахс¸ деб ҳаммаси жиноий ишлари тўхтаб турибди.\nОзодлик: Демак, 4000та аризанинг ичида 300га яқин кишининг ўлгани факти ëзилган. Сизлар қайси регионни қамраб олгансизлар?\n- Асосан Ўш шаҳри ва Ўш шаҳри атрофидаги районларга қарашли жойлар.\nОзодлик: Келиб тушган аризаларда 300та қотиллик факти келтирилган экан. Бу дегани Ўш шаҳри ва атрофида 300тагина одам ўлди деганими ëки фақат аризаларда акс этганими бу?\n- Ариза қилиб “шу жиноятчиларни топиб беринглар” деб бизга мурожаат қилганларигина.\nОзодлик: Аслида қанча бўлиши мумкин?\n- Мен бошида ҳам айтиб ўтганман. Бу тўполонда ҳаммаси бўлиб 600га яқин одам ўлган бўлиши керак. Бошида шундай тўполон бўлган. Ўзбекистонликлар бор бунинг ичида. Уларнинг ичида бирор донаси ҳали ариза қилгани йўқ. Ўзбекистон студентлари бор булар ичида. Лекин улардан ҳали ариза келиб тушгани йўқ. Қўлимда ариза бўлмаганлиги учун мен буларни айта олмайман.\nОзодлик: Сиздаги аризаларда акс этаëтган ўлимлар асосан ўзбеклар бўлиб чиқаяптими?\n- 300га яқини фақат ўзбекларники. Уларнинг қотиллари устидан ҳеч қандай жиноий иш қўзғатилиб, ë судда ëки телевидениеда ëки бошқа ерда бу тўғрисида сўз бўлмаяпти.\nОзодлик: “Суд бўлаяпти. Уни судлаяпмиз, буни судлаяпмиз. Умрбод қамоқ жазосига ҳукм қилдик” деган хабарлар борку. Улар кимлар?\n- Улар фақат ўзбек миллатининг одамлари ëтибди турмада. Ўзбеклар қамалган. Бир одамнинг устидан 14та одам судланаëтганлар бор.\nОзодлик: Фақат ўзбеклар судланаëтганини нима билан исботлай оласиз?\n- Бизда адвокат маркази бор. 30га яқин адвокатлар қатнашишаяпти. Шуларда фақат ўзбекларнинг устидан бўлаëтган ишларнинг устидан қатнашишаяпти. Ҳозирги кунгача бирор дона ўзбек миллатидан жабр тортганларнинг судига чақириб, биров мурожаат қилгани йўқ шу кунгача.\nОзодлик: Ўзи умуман вазият қандай? Қама-қамалар, ушла-ушлалар тўхтаб қолганми?\n- Зачистка деган нарсанинг бошқача йўлини топиб олишган булар. Сарафанное радио деб қўядику. Шунақа орқали эшитганларимиз ҳар бир кварталний комитетга буйруқ берилган “Ким яшаяпти ҳозирги вақтда? Ким қачон кириб келди?” Ҳар ҳафтада булар шу нарсанинг отчëтини бериб туришибди. Келган одамлар кимлар? Дарров шунинг орқасидан уйига келиб, йўқ деганда 5-10 сўм пулини олиб қўйишаяпти. Бўлмаса олиб кириб қамаб ҳам қўяяпти. Ўрисчасига айтганда булар точний иш қилишаяпти.\nОзодлик: Шу кунда терговда ўтирган ўзбеклар ҳақида қандайдир рақамларингиз борми?\n- 300га яқин одамнинг иши судга яқинлашиб қолди. 260дан ошиб қолди бу нарса адвокатлар берган информация бўйича. Одамлар қилган оғзаки арзлар бўйича 1000га яқин бола ҳали ҳеч қанақа чора кўрилмасдан ëтибди. Нима учун ëтганини уларнинг ўзлари ҳам билмайди. “Массовий беспорядкада қатнашгансан” деб видеода кўрган сурати бўйича териб олиб кириб қамаб қўйган. Уларга “жиноят иш қилдинг” деган исбот йўқ.\nОзодлик: 1000га яқин, фақат Ўш шаҳридан ўзбек йигитлари шунақами?\n- Ўш ва Ўш атрофи бўйича. Анча-мунча ëши улуғлари ҳам бор.\nОзодлик: Лекин ўзбеклар.\n- Фақат ўзбеклар. Менинг эшитишим бўйича, қирғизлардан 19та киши ëтибди.


Тошкентда коллеж ўқитувчиси ушланди\nЮнусобод дизайн касб-ҳунар коллежи ўқитувчиси М.А. коллежнинг 3-курс ўқувчиси Н.А.нинг ишончига кириб, унинг баҳоларини қўйдириб бериш ва дипломини олиб бериш эвазига 100 доллар ва 500 минг сўм талаб қилиб олган вақтида ашёвий далил билан ушланди.\nҲолат юзасидан М.А.га нисбатан Жиноят кодексининг 168-моддаси 1-қисми ва 28, 211-моддаси билан жиноят иши қўзғатилиб, тергов ҳаракатлари ўтказилмоқда.\nТезкор тадбир Департаментнинг Олмазор тумани бўлими томонидан ўтказилган.\nТошкент вилояти Халқ таълими бошқармаси бош мутахассиси фирибгарлик устида ушланди\nТошкент вилояти Халқ таълими бошқармаси бош мутахассиси С.А. фуқаро Э.Ш.нинг ишончига кириб, уни юқори лавозимда ишловчи танишлари орқали Олмалиқ шаҳридаги мактаблардан бирига директор лавозимига тайинлатиш эвазига 2 000 доллар талаб қилиб, шундан, 200 доллар ва 2,7 млн сўмни муқаддам қўлга киритиб, қолган 1 500 долларни олган вақтида ашёвий далил билан ушланди.\nҲолат юзасидан С.А.га нисбатан Жиноят кодексининг 168-моддаси 3-қисми ва 28, 211-моддаси билан жиноят иши қўзғатилиб, тергов ҳаракатлари ўтказилмоқда.\nСурхондарёда Агроинспекциянинг Шўрчи туман бўлими инспектори фирибгарлик устида қўлга тушди\nЎзагроинспекциянинг Шўрчи тумани бўлими инспектори Ф.М. фуқаро Ф.Х.га тегишли бўлган, ҳужжатсиз Т-40 русумли трактори ва тиркамасига янги намунадаги давлат рақами ва техникани рўйхатга олиш гувоҳномаси тайёрлаб бериш эвазига 1,8 млн сўмни фирибгарлик йўли билан олган вақтида ашёвий далил билан ушланди.\nҲолат юзасидан Ф.М.га нисбатан Жиноят кодексининг 168-моддаси 3-қисми билан жиноят иши қўзғатилиб, тергов ҳаракатлари ўтказилмоқда.\nТезкор тадбир Департаментнинг Бандихон туман бўлими томонидан ДХХ ходимлари билан ҳамкорликда ўтказилган.\nТошкент давлат аграр университети Андижон филиалига ўқишга киритиб қўймоқчи бўлган собиқ ўқитувчи ушланди\nТошкент давлат аграр университети Андижон филиали собиқ ўқитувчиси Р.Б., фуқаро Н.К.дан уни мазкур филиалга юқори лавозимда ишловчи танишлари орқали ўқишга киритиб қўйиш эвазига олдиндан талаб қилган\n2 000 доллар ва паспорт нусхасини олган вақтида ашёвий далил билан ушланди.\nҲолат юзасидан Р.Б.га нисбатан Жиноят кодексининг 168-моддаси 1-қисми, 28, 211-моддаси билан жиноят иши қўзғатилиб, тергов ҳаракатлари ўтказилмоқда.\nТезкор тадбир Департаментнинг Андижон вилоят бошқармаси томонидан ўтказилган.\nМарҳаматда тадбиркор ва фуқаролардан пул талаб қилган мутахассис ва фирибгар ушланди\nДепартаментнинг Марҳамат туман бўлими томонидан ДХХ ходимлари билан ҳамкорликда ўтказилган тезкор тадбирда, Андижон вилояти кичик саноат зоналарини бошқариш ягона дирекцияси Марҳамат тумани етакчи мутахассиси Д.А. фирибгарлик йўли билан даромад орттириш мақсадида, фуқаро Б.М.нинг ишончига кириб, унга туман ҳудудидаги кичик саноат зонаси учун ажратилган ер майдонидан уй-жой қуриш ҳамда тадбиркорлик фаолияти билан шуғулланиши учун 10 сотих ер майдони ажратиб бериш эвазига 1 500 доллар олган вақтида ашёвий далил билан ушланди.\nШунингдек, ҳолат бўйича ўтказилган терговга қадар текширувда, етакчи мутахассис Д.А. жорий йилнинг май ойида 4 нафар фуқаронинг ишончига кириб, тадбиркорлик фаолиятини бошлашга ер ажратиш учун 6 750 доллар ва 1 нафарига туманда қурилаётган кўп қаватли уйдан 2 хонали уй олиб бериш эвазига 27 млн сўмни қўлга киритгани аниқланди.\nХудди шундай, Департаментнинг Марҳамат туман бўлими томонидан ўтказилган яна бир тезкор тадбирда, фуқаро М.Х. фуқаролар З.Р. ва М.Э.ларнинг ишончига кириб, уларга Марҳамат туман «Деҳқон бозори» МЧЖ ҳудудидан қишлоқ хўжалиги маҳсулотлари билан савдо қилиш савдо растаси ажратиб бериши эвазига 2 млн сўмни фирибгарлик йўли билан олган вақтида ашёвий далил билан ушланди.\nЮқоридаги ҳолатлар юзасидан Д.А. ва М.Х.ларга нисбатан Жиноят кодексининг 168-моддаси билан жиноят ишлари қўзғатилиб, тергов ҳаракатлари ўтказилмоқда.\nБалиқчида электр ҳисоблагичидаги камчиликларни расмийлаштирмаслик эвазига фуқародан 400 доллар талаб қилган фирибгар ушланди\nФуқаро А.Ш. Балиқчи туманида яшовчи фуқаро С.С.нинг уйида электр тармоқлари корхонаси ходимлари томонидан ўтказилган назорат текширувида аниқланган камчиликлар бўйича 40 млн сўм атрофида жарима тўлаши кераклигини айтиб, ушбу ҳолат бўйича баённома туздирмаслик эвазига 400 доллар талаб қилиб, шундан, 1 млн сўм ва 300 долларни олган вақтида ашёвий далил билан ушланди.\nҲолат юзасидан А.Ш.га нисбатан Жиноят кодексининг 168-моддаси 1-қисми билан жиноят иши қўзғатилиб, тергов ҳаракатлари ўтказилмоқда.\nТезкор тадбир Департаментнинг Андижон вилояти бошқармаси томонидан ўтказилган.\nДепартаментнинг Асака туман бўлими томонидан ўтказилган терговга қадар текширишда, «S.» нодавлат таълим муассасаси раҳбари Н.Т. ва бошқалар 2019 йил давомида бир неча фуқаронинг ишончига кириб, уларни Корея давлатидаги олийгоҳларга ўқишга киритиб қўйиш ҳамда виза олиб бериш эвазига 3 та ҳолатда 20 300 доллар ва 8 млн сўмни фирибгарлик йўли билан қўлга киритганликлари аниқланди.\nҲолат юзасидан Н.Т. ва бошқаларга нисбатан Жиноят кодексининг\n168-моддаси 3-қисми билан жиноят иши қўзғатилиб, тергов ҳаракатлари ўтказилмоқда.\nАсакада Ҳажга ва чет элга ишга жўнатиш ваъдаси билан 31,5 минг доллар тўплаган фирибгарлар аниқланди\nАсакада UzAuto Motors'га ишга киритиб қўйишни ваъда қилиб, 31 кишидан жами 42 минг доллар йиғиб олган фирибгарлар қўлга тушди


Home icon Бош саҳифа»Адабиётшунослик»Нега Навоийни қўмсаймиз?\nЎзбек қирқ ёшга етганида Навоийни қўмсаб қоларкан. Фақат ўзимга тегишли бўлганида бундай кескин хулосани матбуотга кўтариб юрмас эдим. Ишонаверинг, мен тенгиларнинг қайси биридан сўрасангиз, бу фикримни тасдиқлашади, кафолат бераман. Қизиғи шундаки, уларнинг орасида ғарб адабиётига буткул ружу қўйганлари ҳам, ўзбек адабиёти у ёқда турсин, умуман мумтоз шарқ адабиётини писанд қилмай юрганлари ҳам, Гомердан бошлаб, Гонгора, Эдуард Юнггача, Кантдан тортиб Ницше, Фрейд, Фромму Карл Юнгларгача, Жойсдан Кафка-ю Беккет ва Камюгача сув қилиб ичганлари ҳам талайгина. Бизда том маънода эркин адабиёт бўлмаган, дея ўзини даҳо кўрсатиб келганлари ҳам сон-саноқсиз. Ғарб адабиётига тақлидан ёзганлари-ю, бу адабиёт қаҳрамонлари тахлит яшашга жаҳд этганлари, шу баҳона ўзимни топдим деганлари ҳам топилади. Аммо бугун мана шу тоифаларнинг барчаси(қайта кафолат бераман) менинг фикримга қўшилади.\nНима учун деб сўрарсиз? Очиғи нега шундайлигини ўзим ҳам билмайман. “Ишонч” газетаси ходимлари бугунги адабий жараён ҳақида бир нарса ёзиб беришимни сўрашганида дафъатан хаёлимга нега Навоийни қўмсаймиз, деган савол келди. Балки бу борада бошқаларнинг фикрини билгим келгандир. Балки келгуси йилларимиз чин маънода Навоийни англаш йиллари бўлишини орзу қилганимдандир. Балки адабий жараёнгина эмас, ўзбекман дегани Навоийдан узоқлашиб бормоқда деган маҳдуд хаёл тузоғига тушгандирман. Билмадим.\nРостдан ҳам, нега Навоийни қўмсаймиз? Айниқса қирқ ёшдан кейин. Ёки бу истак ботинида инсоннинг ўзини, миллатини, миллий адабиётини англаш изтироби пинҳонмикан? Ёки бу исмсиз изтироб сарҳадлари бундан-да кенгми, ҳудудсизми? Ё Илоҳий илҳом онлари борлиқ ва йўқлик синоатидан сўз очган улуғ Навоий ҳам қирқда бўлганмикан? Ё “Мантиқ ут-тайр”ни пичирлаб такрорлаётган бола Алишер ўша дамлардаёқ қирқинчи босқичга қадам қўйиб улгурганмиди?\nБу қасдларки, анга ҳажр дамба-дам қиладур...\nНавоий висол умиди билан тирик эди. У висол қасдида умр сургани сайн, умрнинг ҳар лаҳзаси ҳижрон жафосидан бонг уради.\nЧу Юсуфимни ики даҳрға баҳо қилсам...\nБу мисраларда Навоий биринчи байтида умр мазмуни атагани висолнинг баҳоси хусусида баҳс этмоқда. Айни висол (Юсуф бу ўринда висол рамзи) учун сайёралар сарвари қуёш бир сариқ чақа - бай пули бўлишга ярайди холос. Унда висолнинг асл баҳоси нимага тенг? Бу саволга иккинчи мисра жавоб беради. Навоий талқинича, улуғ висолга эришмоқ учун чин ошиқ(чин инсон) икки дунёни бериши лозим. Бу мазмундаги мисралар Навоийда тўлиб тошиб ётибди. Аммо чексиз борлиқ ичра зарра янглиғ ер сайёрасида умргузаронлик қилиб юрган Одам боласи ким бўлибдики, биргина висол учун фақат бу дунёни эмас, у дунёни ҳам беришга журъат этса? У қандайин висол? Айни висолни исташидан инсонга не суд? Кимнинг висоли у?!\nАтрофингизга бир қаранг. Одамлар ниманинг илинжида яшаяпти? Одам болалари қандай бахтни излаш билан овора? Зотан, бу сўзларнинг биров учун сариқ чақачалик қиммати, нафи борми? Ёки дунё сариқ чақа атрофида парвонами? Қуёшни сариқ чақачалик кўрмаган Навоий авлодларичи? Уларни Навоий нега қизиқтирмайди? Нега ҳеч кимса Навоийни ўқимайди, ўқиганда ҳам тушунмайди? Ўзимизчи, ўзимиз, эй биз Навоийни қўмсаган авлод, васл рўёби учун икки дунёни бахш этишга журъат қилган Навоийни тушуна оламизми?\nҚадимгиларда бир мақол бор:Тоғ Сулаймон томонга келмас экан, Сулаймон тоғ олдига боради. Боболаримиз доно бўлишган-да. Ҳойнаҳой, Навоийни ҳам бобо деймиз. Ўзбекчилик, у ҳақда ўйламай сўйлашдан ҳазир бўлишимиз керак. Нима дейсиз, бобомиз мақолга ишора қилмаётганмикан? Дунё сенга эргашмас экан, сен дунёдан воз кеч демоқчимикан, бу мисралари билан? Улуғ висол саодати ҳар қандай манфаатдан кўра устунроқ демоқчими?\nСаволлар, саволлар, саволлар... Уларнинг сон-ҳисоби йўқ. Сўнгги савол: Нега Навоийни қўмсаймиз?


Малоҳат Эшонқулова: Чарос Абдуллаевани МХХ чангалидан қутқариш керак « Ўзбекистон Халқ Ҳаракати\nМалоҳат Эшонқулова: Чарос Абдуллаевани МХХ чангалидан қутқариш керак\n04 April 2018 - 17:12\nБугун, 2018 йилнинг 4 апрел куни Жиноят ишлари бўйича Тошкент шаҳар судида Ўзбекистон Жиноят Кодексининг 159-модда 4-банди билан айбланаётган Бобомурод Абдуллаев ва бошқалар иши бўйича навбатдаги суд мажлиси бўлиб ўтди.\nМАЛОҲАТ ЭШОНҚУЛОВА: ЧАРОС АБДУЛЛАЕВАНИ МХХ ЧАНГАЛИДАН ҚУТҚАРИШ КЕРАКБугун, 2018 йилнинг 4 апрел куни Жиноят ишлари бўйича Тошкент шаҳар судида Ўзбекистон Жиноят Кодексининг 159-модда 4-банди билан айбланаётган Бобомурод Абдуллаев ва бошқалар иши бўйича бўлиб ўтган навбатдаги суд мажлиси тафсилотлари\nMuhammad Salih paylaştı: 4 Nisan 2018 Çarşamba\nБугунги суд мажлиси яна гувоҳ Кенжа Мусановнинг кўрсатмаларини тинглаш билан давом этди. Мусановга судя, прокурор адвокатлар ва айбланувчилар тарафидан саволлар берилди.\nКенжа Мусановнинг кўрсатмасидан сўнг суд залига яна бир гувоҳ чақирилди. Бу гувоҳ Бобомурод Абдуллаев устидан ўз ҳоҳиши билан Миллий Хавфсизлик хизматига бориб ариза ёзганлиги айтилаётган Чарос Абдуллаева эди.\nЧарос Абдуллаева суд залига этикда кириб келди. Унинг нега этикда кириб келганлиги ҳақида кейинроқ тўхталиб ўтамиз.\nЧарос Абдуллаева ўз кўрсатмаларини шу гаплар билан бошлади: «Мен молиявий оғир аҳволда қолганимдан кейин, 2005 йилда Бобомурод Абдуллаевдан қарз сўрадим. У қарз бераолмаслигини, аммо таржималарим билан пул ишлаб топишим мумкинлигини билдирди.»\nЧарос Абдуллаева, менга Бобомурод Абдуллаев Усмон Ҳақназаров муаллифлигидаги мақолаларни таржима қилиш учун берган, деб айтди.\nБобомурод 2005 йилда менга 10 варақ матн берди таржима қилишга, аммо бу битта мақола эдими ёки кўп мақолами аниқ жавоб бераолмайман. Бу мақолада Каримов режимига қарши кескин фикрлар айтилган эди. Бу мақолани таржима қилиб берганимдан кейин Бобомурод менга юз доллар берди, деди Кўрсатмасида Абдуллаева.\nЧарос Абдуллаевга кўра, 2005 йилда у Бобомуродга 10 варақ таржима қилиб берган аммо виждони 12 йил қийналиб юрган. Бу виждон азоби қийноғидан қутулиш учун 2017 йилнинг 25 сентябр куни МХХ хатлар бўлимига келиб ариза ёзишга мажбур бўлганини айтди.\nЧ. Абдуллаева кўрсатмасини тугатгач унга судя ва прокурорлар савол бера бошлади, аммо унинг гапларини йўққа чиқарган Бобомурод бўлди.\nБобомурод Чарос Абдуллаевага воқеликка ойдинлик киритадиган саволлар берди.\nБобомурод Чарос Абдуллаевага, «Яхши, сиз 12 йил виждон азобида қолиб, ҳақиқатни айтиш учун хавфсизлик хизматига ўз оёғингиз билан бориб, ўз ихтиёрингиз билан ариза ёзиб топширган бўлсангиз, хўш у ерга қанақа кийимда борган эдингиз?», деб сўради. У, «мана шундай кийимда боргандим», деб жавоб берди. «Сиз қандай кийимдаги инсонга ариза топширган эдингиз?», деб сўради Бобомурод. Ч.Абдуллаева «Билмайман қандай кийимда, унинг уст-бошига эътибор бермаганман», деди. «Қандай қиёфали шахсга топширдингиз аризани? Лоақал унинг ташқи қиёфаси, бўй басти эсингиздадир?», деган саволга, «Озғиндан келган, узун бўйли хавфсизлик ходими мендан аризамни қабул қилиб олди», деди Чарос Абдуллаева. Бобомурод, «Эслай оласизми, сиздан аризани қабул қилиб олишда, одатда аризани қабул қилиб олишда устига резолюция, кириш рақами, саналар қўйилиб, имзо қўйилади, шундай қилишдими?», деб сўраганда. «Йўқ, унақа қилишмади», деди Ч.Абдуллаева.\nШундан сўнг Бобомурод Абдуллаев судяга мурожаат қилиб, «Ҳурматли судя, мана шу иш материалларини кўтариб, Чарос Абдуллаеванинг ўзи айтаётган хатлар бўлимига бориб, 2017 йилнинг 25 сентябр куни, ўз ихтиёри билан ёзган аризасини олиб кўришингиз мумкин. Чарос Абдуллаеванинг аризасини хавфсизлик хизматининг ходими Тимур Ёқубов томонидан имзоланган ва қабул қилиб олинган. Аммо Тимур Ёқубов, ҳозир бизга Чарос Абдуллаева таърифлаб берганидек озғиндан келган, учун бўйли одам эмас. Мана кўрганлар билади, Тимур Ёқубов паст бўйли, тўлачадан келган, бақалоқмижоз одам деди. Мана шу ҳолатнинг ўзиёқ Чарос Абдуллаеванинг кўрсатмалари ёлғонлигига далолат бўлади. Шунинг учун мен бекорга қандай кийимда хавфсизлик хизмати хатлар бўлимига бориб ариза ёзиб берганлигига урғу бермадим. Мен судядан ҳақиқатга аниқлик киритиш учун МХХ кузатув камераларини кўрикдан ўтказишларини сўрайман. Ҳақиқатдан ҳам ўша куни Чарос Абдуллаева МХХга борганми, ўша ерда унинг тасвири борми? Ариза ёзганми йўқми? Мана шу масалага аниқлик киритиб беришларингизни сўрайман», деди.\nКўрсатмалари ва савол-жавоблари тугагач судя Чарос Абдуллаевага кетишга рухсат берди.\nСавол-жавоб пайтида ўзини таништириш пайтида Чарос Абдуллаевадан, «Оилалимисиз?», деб сўралди, у, «йўқ», деди. Фарзандларингиз борми, деган саволга ҳам, йўқ, деб жавоб берди. Асли Хоразмдан эканлигини, айни пайтда эса Қашқадарёнинг Китоб туманида қайсидир бир ташкилотда ишлашини айтди.\nАйтмоқчиманки, унинг кўрсатмаларидан маълум бўлишича, фарзандлари йўқ, демак ёлғиз яшайди. Ота-онаси, туғишган қариндошлари узоқда, Тошкентда бир неча йилдан буён мусофир бир инсон сифатида биламанки, унинг бу ерда сўровчиси йўқ, у ёлғиз. Демак, у бир кун уйига бормай қолса, унинг тақдиридан хавотир олиб, қидирувга берадиган одамнинг ўзи йўқ, на Тошкентда, на Қашқадарёда. Нима учун мен бунга урғу бераяпман? Судя Зафар Нурматов гувоҳ Чарос Абдуллаевага рухсат берганда, у ташқарига йўналганда мен одатдагидай унинг ортидан эргашдим. Унинг ортидан чиқганимда Чарос Абдуллаева фаега чиқиши билан ўксиниб йиғлаб юборди. Бу йиғини надомат, афсус, армон ва бир пайтнинг ўзида қўрқувга тўла йиғи дейишимиз мумкин. Мен унга савол бермоқчи эдим, аммо унинг ҳолатини кўриб иккиланиб қолдим.\nЧарос Абдуллевани кўрсатмасини тугатгач, суд биносининг орқа эшигидан чиқарилиб, қора рангли «01 737 AVD» давлат рақамли “нексияга” ўхшаш оқиш машинага миндириб олиб кетилди. Мен буни кўриб, у босим остида эмасмикан деб, адвокат Муножат Парпиевага айтдим. Ўз навбатида Парпиева ва Майоров судяга мурожаат қилиб, «Абдуллаева қишки кийимда келди ва уни орқа эшикдан олиб чиқиб бир автомобилда олиб кетишди, у босим остида эмасми, ҳали ҳам тергов изоляторида ушланмаяптимикан, аниқлик киритишингизни сўраймиз», дейишди.\nШунингдек адвокат Сергей Майоров, «Менинг манбаларимнинг хабарига кўра ўша «737» рақамли автомобил МХХга тегишли», деб айтди.\nШундан кейин судя Зафар Нурматов менга танбеҳ берди. Адвокатларга жавобан, «Мен буни илтимос қилганман. Мана кеча судда ўтирган Малоҳат Эшонқулова гувоҳ Кенжа Мусановни тақиб қилиб, катта йўлгача изидан борган. Гувоҳларни судга қийинчилик билан чақирамиз, уларнинг келмай қолишини олдини олиб, хавфсизлигини таъминлаш мақсадида мен ўзим орқа эшикдан чиқариб юборишни айтдим, деди судя.\nМен эътиборингизга бир нарсани ҳавола қилмоқчиман. Кеча Мусановни катта йўлгача қувиб борганимни тан оламан. Лекин, Мусанов бугун ҳам келди, бугун суд жавоб бериб юборганда бугун ҳам унинг орқасидан чиқдим фаегача. Гувоҳ Мусанов судя айтгандек орқа эшикдан эмас асосий олд эшикдан чиқиб кетти. Чарос Абдуллаевани эса негадир орқа эшикдан олиб чиқиб кетишди.\nСудяни ёлғончиликда айбламоқчи эмасман, у судни рисоладагидек олиб бораяпти, ҳурмат қиламиз, ишончимиз бор Зафар Нурматовга. Аммо агар у адолатни тантана қилишини истаса ҳеч бир воқеликни эътибордан четда қолдирмаслиги керак деб ўйлайман.\nЯна адвокатлар судяга, «Нега унақада машинада олиб кетишди, у ер махбусларни олиб келадиган машиналар кирадиган гараж, фуқаролар машиналари киритилмайдику», деб савол беришди.\nСудя, «машинасидан менинг хабарим йўқ», деб жавоб берди.\nМен эртага ҳам гувоҳ Чарос Абдуллаевани чақираман, эртага ўзидан сўраб аниқлик киритамиз бу ҳолатга деди.\nМен, мана ҳар ерда кузатув камералари бор, Чарос Абдуллаева ўз машинасида кетдими ёки таксидами ёки шахсийдами шуни кўриб аниқлаш мумки эмасми бу нарсани, деб сўрадим.\nСудя, «Эшонқулова, бу иккинчи марта шундай қилишингиз, кеча ҳам бир гувоҳни кузатиб чиқдингиз, бундай ишингизни қайта такрорламанг. Мумкин эмас тақиб қилиш. Яна бир марта таъқиб қилсангиз сизни суд залидан чиқариб юбораман», деб менга қаттиқ огоҳлантириш берди.\nМусановга ҳеч қандай янгилик айтмади ўз кўрсатмаларида. Аммо Салаевнинг адвокати шундай саволлар берди.\n«Сен айтаяпсан: «менга камерани қаратиб мана бизнинг янги тарафдоримиз деди, деяпсан. Сен нега шундай деганда, «мен харбий хизматчиман, қанақа тарафдор, мен қайси тарафга ўтибман», деб савол бермадингми. «Айтганимизни қилсанг юқори лавозим берамиз, деганда, «Сен кимсан ўзи, қанақа лавозим берасан», деб сўрамадингми,» деган саволлар берди. У гўёки адвокат эмас прокурордек, давлатни, Каримов режимини ҳимоя қилаётгандек гапирди.\nШунингдек бу суд мажлисига иккита эксперт ҳам келди. Булардан бири матншунослик эксперти, бири эса флешкаларни текширадиган мутахассис, техник эксперт экан.


ЖЧ-2022 мезбонлиги бўйича қизиқарли тафсилотлар пайдо бўлди » Ўзбекистон янгиликлари – Zamin.uz\nҚатарнинг давлат телканали саналган beIN Sports ФИФАга мамлакат ЖЧ-2022 мусобақаси мезбонлигини қўлга киритиши учун 100 миллион доллар миқдорида маблағ берган. Бу ҳақда The Mail on Sunday нашри хабарига асосан Кун нашри маълум қилмоқда.\nМанбанинг маълум қилишича, бу маълумотларни ФИФА собиқ президенти Йозеф Блаттер билан очиқ интервью қилган Бонита Мерсиадес ўзининг китобида ёзиб қолдирган. Мансабдорнинг айтишича, у ЖЧ-2022 мезбонини олдиндан билган, буни овоз беришда Қатарни қўллаб-қувватлаган Мишель Платинидан эшитган. Ўшанда Блаттер ва beIN Sports ўзаро келишиб олишган, шунингдек, улар ФИФА раҳбарлиги учун сайловларда ўша вақтларда ОФК президенти бўлган Муҳаммад Бин Ҳаммомнинг иштирок этмаслиги бўйича ҳам кафолат олган.\nБлаттер Қатарнинг ғалабасига шунчалик ишончи комил бўлганки, у ҳаттоки АҚШнинг ўша вақтдаги президенти Барак Обамага телефон қилиб, мезбонлик учун асосий даъвогар сифатида қаралаётган АҚШ аризаси мағлубиятга учраганини айтган.\nФИФА собиқ раҳбари шунингдек, аввалига Австралияни қўллаб-қувватлаган Франц Беккенбауэр Қатардан пора олгач, овозини ўзгартиргани ҳақида ҳам гапириб берган.\nЯнгиликлар » Спорт » ЖЧ-2022 мезбонлиги бўйича қизиқарли тафсилотлар пайдо бўлди\n21:09 Блаттер ва ёрдамчилари 5 йил ичида ФИФА да 80 млн доллар маблағни ўзлаштириб юборган\n11:24 Блаттер: "Менинг миссиям ҳали якунига етгани йўқ"


Екатеринбург бокс оқшомидаги ҳамюртимиз иштирокидаги жанг 37-сонияда тўхтатилди ФОТОГАЛЕРЕЯ / Olamsport.com\n12 сен 17:48\nЕкатеринбург бокс оқшомидаги ҳамюртимиз иштирокидаги жанг 37-сонияда тўхтатилди ФОТОГАЛЕРЕЯ\nТеглар : БоксМуҳаммадали Умаров\nАйни дақиқаларда Россия Федерациясининг Екатеринбург шаҳрида профессионал бокс кечаси бўлиб ўтмоқда.\n"RCC Boxing Promotions" промоутерлик компанияси томонидан ташкил этилаётган бугунги бокс оқшомида мезбонлардан ташқари Қозоғистон, Камерун ва Украинадан келган чарм қўлқоп усталари ҳам рингга кўтариляпти.\nЕкатеринбургдаги бокс кечасида ҳамюртимиз Али Турғуналиев ҳам ўз жангини ўтказди. Ҳозиргина якунига етган жангда "Муҳаммадали Умаров" спорт клуби аъзоси бўлган Али россиялик Алексей Канюков билан тўқнаш келди. Жанг биринчи раунднинг 37-сониясидаёқ тўхтатилди. Турғуналиев рақибини техник нокаутга учратди.\nЛомаченко: Лопесга қарши жангим тарихга киради 0\nФьюри Усикка: Нафақага кетишимдан олдин мени даромаддан маҳрум қилма 3\n"Уайлдер нега жим бўлиб қолганини тушунмаяпман" 0\n12 сен 20:56:41\nHaa mujik bosing


Самарқандда дориланган чигитдан мой ишлаб чиқараётган шахс фаолиятига чек қўйилди\n10:08 / 11.05.2021\nСамарқанд вилояти Каттақўрғон туманида яшаш хонадонида дориланган пахта чигити маҳсулотларидан мой ишлаб чиқараётган шахс фаолиятига чек қўйилган. Бу ҳақда вилоят ИИБ ахборот хизмати хабар бермоқда.\nМаълум қилинишича, 2021 йил 5 май куни Самарқанд вилояти ИИБ ЖҚБ ва Каттақўрғон тумани ДХХБ ҳамда туман ИИБ ходимлари ҳамкорлигида, Каттақўрғон тумани Қоракулча маҳалласида яшовчи, 1991 йилда туғилган Б.О.нинг уйи холислар иштирокида кўздан кечирилганда қоғоз қопларда дориланган пахта чигитлари топилган.\nҚайд этилишича, Б.О. ушбу пахта чигитларини 5 дона, қўлбола усулда ясалган, ҳеч қандай рухсатномага эга бўлмаган мосламалар ёрдамида қайта ишлаб, талабга жавоб бермайдиган мой маҳсулотларини тайёрлаб келган.\n«Каттақўрғон ОЙЛ» МЧЖ масъул ходимлари томонидан аниқланган чигит маҳсулотларининг миқдори ўлчанганида, 10 тоннадан ортиқ экани маълум бўлган.\nТаъкидланишича, ушбу пахта чигитидан ишлаб чиқарилган 20 литр ёғ маҳсулоти текшириб кўриш учун намуна сифатида ҳужжатлаштириб олиниб, «Каттақўрғон ОЙЛ» МЧЖга топширилган. Мазкур ҳолат юзасидан ҳозирда терговга қадар текширув ҳаракатлари олиб борилмоқда.


Юрт ободлиги – Сурхон тонги\nБош саҳифа / Жамият / Юрт ободлиги\nОктябр 27, 2017\tЖамият Изоҳ қолдириш 825 Кўрилди\nБугунги кунда дунёда чиқиндилар муаммосига дуч келмаган бирон-бир мамлакатни топиш мушкул. Шаҳар кенгайгани сари, чиқиндилар билан боғлиқ муаммолар ҳам ўсиб боради.\nТаассуфки, сўнгги пайтларда айрим аҳоли қатламлари орасида экологик маданият шаклланмаганлиги натижасида шаҳримизнинг турли нуқталарида белгиланмаган жойларга чиқиндиларни тўкиб кетиш билан боғлиқ нохуш манзараларга гувоҳ бўлаяпмиз.\nЯқинда Ўзбекистон Экологик Ҳаракати фаоллари ҳамда вилоят экология ва атроф муҳитни муҳофаза қилиш бошқармаси мутахассислари томонидан Термиз шаҳар “Гулираъно” маҳалласида ўтказилган тезкор рейдлар натижасида ҳудудда аҳоли томонидан белгиланмаган жойларга чиқинди ташланиши натижасида ноқонуний чиқиндихоналар пайдо бўлганлиги маълум бўлди. Аниқланган бу каби салбий ҳолатларни ўз вақтида бартараф этиш бўйича чоралар белгилаб олинди.\nШу мақсадда, Термиз шаҳар “Гулираъно” маҳалласида жорий йилнинг октябр ойида экоҳашар ўтказилди. Унда тегишли ташкилотлар ва маҳалла аҳолиси иштирокида ҳудудда йиғилиб қолган 20 тонна қурилиш ва маиший чиқинди “Термиз Эко Тозалик” ДУКга қарашли техникалар ёрдамида олиб кетилди.\nЭкоҳаракат вилоят ҳудудий бўлинмаси раҳбари,\nОлдинги Олтин олма, дуо ол!\nКейинги Ўқув семинар ўтказилди


НАСА: ХКС фазода хитой карамининг илк ҳосилини йиғиб олди\n09:22 / 18.02.2017\nХалқаро космик станцияси экипажи хитой карамининг илк ҳосилини йиғиб олди, деб хабар қилди АҚШнинг НАСА агентлиги. Бир неча баргларга эга олтита карамдан иборат ҳосилни борт-инженер Пегги Уитсон йиғиб олган. У фазога етиб келиши билан бошқа вазифалари қатори «деҳқончилик» билан ҳам шуғуллана бошлаган эди. НАСАга кўра, экипаж ўсимликдан татиб кўради, аммо ҳосилнинг катта қисми Ерга юборилади.\nTokyo Bekana навли карам уруғи 2016 йил апрель ойида ХКСга олиб келинган эди. Дастлаб, олти дона уруғнинг ҳеч бири ўсмаган, бунга намликнинг етарли бўлмагани сабаб бўлгани тахмин қилинмоқда. Лойиҳа раҳбарининг айтишича, Уитсон келгач вазият ўзгарган.\nГравитация шароитида сабзавотлар етиштириш лойиҳаси келгусида экипаж аъзоларининг таомлари қаторини кенгайтириш ҳамда узоқ давом этадиган муқобил парвозларга тайёргарлик кўриш мақсадида амалга оширилмоқда. НАСАнинг қайд этишича, бу турли сабзавотлардан йиғилган бешинчи ҳосилдир.\nХКС экипажи Ерга қайтди (фото)\n00:17 / 01.03.2018


Эртага Республика Олимпия захиралари коллежида 2020/2021 ўқув йили учун касбий(ижодий) имтиҳонлар бошланади – O'zbekiston Milliy paralimpiya qo'mitasi\nЭртага Республика Олимпия захиралари коллежида 2020/2021 ўқув йили учун касбий(ижодий) имтиҳонлар бошланади\nЭртага, 22 августдан Республика Олимпия захиралари коллежида (собиқ Республика ихтисослаштирилган Олимпия захиралари мактаб-интернати) 2020/2021 ўқув йили учун касбий (ижодий) имтиҳонлар бошланади.\nАйни пайтда Республика Олимпия захиралари коллежида 2020/2021 ўқув йили учун қабул жараёнларини юқори савияда ташкил этиш, касбий (ижодий) имтиҳонларининг адолатли, холис ва шаффоф ўтишни таъминлашга жиддий эътибор қаратилмоқда.\nИмтиҳон жараёнлари бўлиб ўтадиган спорт иншоотларида санитария-эпидемиологик қоидаларга қатъий риоя қилиниши белгиланган. Ҳудудга кириш олдидан барча дизенфекцион йўлакчадан ўтиб, шифокор ва ҳамширалар томонидан ҳарорати ўлчанади ҳамда антисептик воситалар ёрдамида вирусдан ҳимояланиш чоралари кўрилади.\nИмтиҳонлар вақтида юзага келадиган турли хил муаммоларнинг олдини олиш ҳамда касбий (ижодий) имтиҳонларни юқори савияда ўтказиш мақсадида имтиҳон жараёнлари тўлиқ видеога ёзиб олиниши ҳам ташкил этилади. Имтиҳон бўладиган масканлар тўлиқ шай ҳолатга келтириб қўйилган.\nЖорий йил Республика Олимпия захиралари коллежига 296 нафар ўқувчи ҳужжат топширган бўлиб, улардан 145 нафари коллежга қабул қилинади. Ўқув даргоҳига 22та Олимпия ва иккита миллий спорт турлари йўналишларига қабул эълон қилинган бўлиб, бокс, дзюдо, эркин ва юнон-рум кураши, таэквандо ВТФ, сузиш ва албатта футбол йўналишларида рақобат анча юқори.\n– 2020/2021 ўқув йили учун қабул имтиҳонларини юқори савияда ташкил этиш бўйича барча зарур чоралар кўрилган, – деди Республика Олимпия захиралари коллежи директори Аваз Каримов. – Имтиҳонлар бўладиган барча секция ва спорт майдонлари тўлиқ дизенфикция қилиб чиқилди. Қолаверса, имтиҳон вақтида ҳам дизенфикция ишлари давом эттирилади. Имтиҳонларни эса малакали мутахассислар кузатиб, баҳолаб боришади. Мақсадимиз – имтиҳонларни ҳалол ва шаффоф ўтказиб, илм даргоҳига энг истеъдодли, қайсики келгусида жаҳон ареналарида Ватанимиз байроғини юқори кўтаришга қодир ёшларни саралаб олишдир.\nМаълумот учун: Республика Олимпия захиралари коллежига қабул имтиҳонлари 22 август куни соат 8:00дан бошланади.\nКун тарихи: Фазлиддин ва Шаҳобиддин чемпионликдан бахтиёр, рақиб мураббийларини уятга қўйди Ихтиёр


hidoyat.uz – “Мовароуннаҳр” нашриётининг сайти - КАМТАРЛИК – ОЛИЙ ФАЗИЛАТ\nКАМТАРЛИК – ОЛИЙ ФАЗИЛАТ\n2015 йил 25 сентябр\nДинимиз бизларни камтарин бўлишга буюради. Пайғамбаримиз (соллаллоҳу алайҳи ва саллам) бундай марҳамат қиладилар: “Аллоҳ таоло менга: бир-бирингизга нисбатан камтар бўлинг, токи бирон кимса бошқа бировга керилмасин, бирон кимса ўзгага зулм қилмасин, деб ваҳий қилди” (Имом Муслим ривояти).\nКамтарликнинг акси манманлик бўлиб, у коинотни йўқдан бор қилган, барча нарсаларни яратган, буюк Парвардигорга хосдир. Қуръони каримда бу ҳақда:\n«...осмонларнинг Рабби, Ернинг Рабби, (бутун) оламларнинг Рабби бўлмиш Аллоҳга ҳамд! Осмонлар ва Ердаги барча буюклик ёлғиз Уникидир! У Қудратли ва Ҳикматли (зот)дир», деб хабар берилган (Жосия, 36–37).\nКўп гуноҳлар юз беришига кибр сабаб бўлади. Аллоҳ таолога осий бўлиш, Унинг тоат-ибодатидан юз ўгиришнинг асосий сабабчиси ҳам банданинг қалбидаги кибру ҳаводир. Шунинг учун Пайғамбаримиз (соллаллоҳу алайҳи ва саллам): “Қалбида зарра мисқолича кибри бўлган кимса жаннатга кирмайди”, деб марҳамат қиладилар (Имом Муслим ривояти). Такаббурлик туфайли шайтони лаъин Аллоҳнинг даргоҳидан қувилди ва Унинг раҳматидан маҳрум бўлди.\nТакаббурликнинг энг юқори чегараси Аллоҳни тан олмаслик, киши ўзининг ожиз банда эканини унутишидир. Барчага маълумки, қадимда яшаб ўтган Фиръавннинг ҳам худоликни даъво қилишига ундаги кибр сабаб бўлган эди.\nИнсон тупроқдан яратилган. Демак, инсон ўзининг аслига боқиб, шунга монанд тарзда ҳаёт кечирмоғи лозим бўлади. Манманлик қилиб, ўзгаларга беписанд муомалада бўлиш, мол-дунё, обрў-эътиборга алданиб кибрланиш оқибатида киши дўстлари, қариндошлари ва эл-юрти олдида ҳурматини йўқотади.\nҚуръони каримда бундай оят бор: «Одамларга (кибрланиб) юзингни буриштирмагин ва ерда керилиб юрмагин! Чунки Аллоҳ барча кибрли, мақтанчоқ кимсаларни суймас» (Луқмон, 18).\nАллоҳ таоло барчаларимизни кибру ҳаводан йироқ қилиб, камтарлик сифати билан зийнатланишга муваффақ этсин.\nТошкентдаги “Маъруф ота” жоме масжиди имом ноиби


00:00 / 15.04.2010 | eski savollar | 3284\nАССАЛОМУ АЛАЙКУМ МУҲТАРАМ УСТОЗ. МЭНИНГ ИСҲИМ ТУНДА БО'ЛГАНЛИГИ УЪҲУН ТУНДА УҲЛАМАСДАН,ВИТРНИ ТУННИ УЪҲДАН БИРИДА О'ҚИР ЭДИМ.КЭЙИН БИР КИСҲИ ТАҲАЖЖУДДАН ОЛДИН УҲЛАСҲ СҲАРТИ БОРЛИГИНИ ВА МЭН О'ҚИГАН НАМОЗ ТАҲАЖЖУД ЭМАС НАФЛ ЭКАНЛИГИНИ АЙТДИ. 1-САВОЛ:ТАҲАЖЖУДНИНГ ҚАНАҚА СҲАРТЛАРИ БОР,ЙА'НИ ТАҲАЖЖУДДАН ОЛДИН УҲЛАСҲ СҲАРТИ БОРМИ? 2-САВОЛ:НАФЛ ВА ТАҲАЖЖУДНИНГ ФАРҚИ?\nТаҳажжуд намозиБу намознинг ози икки, кўпи саккиз ракъатдир.Аллоҳ таоло: «Кечасида таҳажжуд (намози) қил. Сенга нофила бўлур. Шоядки, Роббинг сени мақоми маҳмудда тирилтирса», деган.Ушбу оят ила таҳажжуд намозига тарғиб қилиш Қуръонда келгани эслатилмоқда. Кечаси бир ухлаб туриб ўқиладиган намозни таҳажжуд намози, деб аталади. Шунингдек, бу намозни қиём намози, деб ҳам айтилади. Аввал бошида бу намоз вожиб бўлган эди. Бир йилчадан кейин вожиблиги насх қилинган.Абу Умома розияллоҳу анҳудан ривоят қилинади: «Пайғамбар соллаллоҳу алайҳи васаллам: «Сизларга кечанинг қиёми лозимдир. Чунки, у сизлардан олдинги солиҳларнинг одатидир. У Роббингизга қурбатдир. У ёмонликларга каффоротдир. У гуноҳларни қайтарувчидир», дедилар».Бошқа бир ривоятда: «У жисмдан дардни қувувчидир» ҳам дейилган.Термизий, Аҳмад ва ал-Ҳоким ривоят қилган.Нафл дегани ортиқча дегани. Фарз, вожиб ва суннат намозлардан бошқа намозлар нафл намозлар бўлади.\nАллоҳдан бирон нима сўраш учун намоз


Сувон Мели. Муштарак учлик - www.ziyouz.uz\nБош саҳифа Илм ва фанАдабиётСувон Мели. Муштарак учлик\nТипологик тадқиқотлар замирида ҳам сон мавжуд. Зотан, қиёслаш натижасида юзага чиқадиган ўхшаш ва муштарак жиҳатлар асосан икки ҳодиса ўртасида кечадиган жараёнлардан аниқланади. Шу сабаб “2” қиёснинг илк сони дейиш мумкин. Зеро, икки сони типологик тадқиқотларда етакчилик қилади. Бу адабиётшуносликда бинар типология дейилади. Бунда жиддий мантиқ ҳам бор. Негаки, агар иккидан ортиқ ҳодиса солиштириладиган бўлса қиёсдаги маъно ипини қатъий тизгинда тутиб туриш анча қийин кечади. Лекин агар ушбу муқаррар қийинчилик енгиб ўтилса, иккидан ортиқ ҳодиса ўртасидаги типологик муштаракликни ўрганиш ҳам муайян афзалликка, илмий қимматга эга эканлиги маълум бўлади. Биз ушбу мақолада учлик типологияни оламиз ҳамда қиёсланаётган иккилик ёнига учинчи ҳодисанинг қўшилиши икки ҳодиса қиёсида мавжуд бўлмаган, фақат учлик қиёси натижасида туғиладиган маъно ва қонуниятларга гувоҳ бўламиз.\nҚадимги юнон мутафаккири, буюк файласуф Афлотуннинг «Астерга» номли машҳур қўшмисраси бор:\nЮлдузларга боқасан юлдузим. Осмон бўлгим келар,\nЛак-лак кўз ила боқмоқ учун сенга маҳлиё.\n(Рус тилидан таржима бизники — С.М.)\nГап шундаки, «астер» сўзи юнонча «юлдуз» дегани ва ушбу лисоний фактга таяниб шеър, бадиий асар яратилган. Биз буни билганимиздан кейин «юлдузларга боқасан, юлдузим…» сўзларининг маъноси янада аниқлашади. Сиртдан қараганда, оддий манзара, шунчаки бир хитобдек туюладиган қўшмисра аслида мураккаб архитектоникага эга бадиий асар экани маълум бўлади. Шеър бир кема, аниқроғи, тўрт ҳолатнинг бирикувидан ёки бошқача айтганда тўрт таркибий қисмдан иборат.\n1-ҳолат. Астер, яъни юлдуз юлдузларга боқмоқда. Маъшуқанинг нигоҳи юқорига, осмонга йўналган.\n2-ҳолат. Буни кузатаётган лирик «мен»(ошиқ)нинг нигоҳи ҳам осмонга йўналиб, осмонга рашк қилиб, осмон бўлгиси келмоқда. Негаки…\n3-ҳолат. Бу ҳолат бевосита матнда йўқ, лекин поэтик хаёлот йўқни бор қилади. Осмон юлдузларга тўла, маъшуқа унга тикилмоқда; лекин юлдузлар осмоннинг кўзлари, улар ҳам ўз навбатида ерга, маъшуқага боқмоқда.\n4-ҳолат. «Осмон бўлгим келар…» Поэтик хаёлнинг яшин тезлигидаги ҳаракати билан «мен» (ошиқ) осмонга кўтарилиб ва осмонга эврилиб, унинг лак-лак кўзи, юлдузлар билан заминга, ундаги маъшуқага маҳлиё бўлиб боқади.\nАфлотун шеърининг бадиий жозибаси, фалсафаси шундаки, ер, осмон ва бутун коинотни ўз қамровига олади, инсоний севги умумкоинот миқёс касб этади.\nАлександр Пушкиннинг «Циклоп» номли шеъри бор:\nГляжу на вас едином глазом:\nКогда б имел сто очей,\nАгар Афлотун учун шеърнинг ёзилишига илк туртки маъшуқанинг исми Астер, яъни юлдуз бўлгани бўлса, Пушкинда бундай туртки Циклопдир. Циклоплар қадимги юнон мифологиясида бир кўзли махлуқлар, Уран ва Геянинг ўғиллари; улар Зевс титанларни ўзига бўйсундириши учун унга яшин-ўқлар тайёрлаб беришади. Уларнинг айрича белгиси — бир кўзлилик.\nАйни шу нуқтада бу шеър Афлотуннинг йигирма беш асрдан буён яшаб келаётган қўшмисраси билан «топишади». Улар орасидаги типологик кавшар кўз ва қарамоқ. Лекин ўртадаги фарқ нимада? Фарқ бўлиши муқаррар, зеро, улар мустақил бадиий асарлардир. Фарқ — Афлотунда «лак-лак кўз», Пушкинда — «ягона» кўз. Афлотун «мен»и ерда тургани ҳолда осмондан севгилиси, маъшуқага қарайди, Пушкин «мен»и эса ерда, одамлар орасида. Айтилганидек, муштарак жиҳат — ҳар иккиси ҳам маъшуқага боқади, бири лак-лак, бири ягона кўз билан.\nШу ўринда бир савол туғилади: Афлотун шеъри билан Пушкин таниш бўлганми? Бизнингча таниш бўлган. Асар ўша даврда адабий ва илмий доирада жуда машҳур эди. Масалан, Гегель ўз асарларида бу шеърни (биз билганимиз) икки бор («Эстетика» ва «Фалсафа тарихидан маърузалар» асарларида) келтиради ва кейинги ўринда қўшиб қўяди: «Шундай гўзал фикрларни биз Шекспирнинг «Ромео ва Жульетта» асарида ҳам учратамиз». Лекин биз учун Пушкин Афлотун асаридан таъсирланган ёки таъсирланмагани унча аҳамиятли эмас. Муҳими, бизнинг ихтиёримизда икки типологик муштарак асар мавжуд, вассалом.\nЭнди Пушкин шеърининг Ҳамид Олимжон она тилимизга санъаткорона ўгирган таржимасига юз бурсак. Шу ерда: мақоладаги учинчи мисол таржима-ку, деган савол туғилиши мумкин. Таржима ҳам типологик қиёсга объект бўлиши мумкинми? Мумкин. Агар таржима ижодий бўлса, ўша мутаржимнинг қалб қўри аралашган бўлса. Атоқли шоиримиз таржимаси айнан шундай:\nТикиламан кўрганда дарҳол\nУшбу таржиманинг тадқиқотимиз учун биринчи хизмати — Афлотун ва Пушкин шеърларининг типологик қиёсини ўзбек бадиий тафаккур майдонига олиб ўтади ва шундай тадқиқот учун илмий-лисоний макон яратади. Иккинчидан, аввал айтилганидек, таржима ижодий ва юрак қўри билан қилинган. Ўзбекча матн аслият билан солиштириладиган бўлса, у аслиятдан бир мисрага ортиқ экани аён бўлади. Бу ортиқ мисра «Ой юзингиз ёнар қошимда». Айрича аҳамияти боис ушбу мисрага бутун диққатни қаратамиз. Шу маънодаги мисра Пушкин шеърининг сиртида, матнда бўлмаса-да, лекин руҳиятида, ботинида бор. Ҳатто сал муболаға бўлса-да айтиш мумкинки, таржима айрим жиҳатлари билан аслиятдан кучлироқ чиққан.\nТаржимада шеърнинг сарлавҳаси тушириб қолдирилган. Шу боис учинчи мисра — «ягона кўз менинг бошимда» ўзбек шеърхонида: нега ягона кўз, деган савол туғилиши тайин. Сарлавҳа ўрнида айрим нашрларда «Пушкиндан» деган сўз қўйилган, биз олган манбада бу ҳам йўқ. Ҳамид Олимжон буни атай қилган бўлиши ҳам мумкин. Савол туғилса туғилар, шеър яралишига оид тафсилотларнинг кераги йўқ. Улар асар сезимига халал беради, қабилида фикр юритган бўлиши ҳам мумкин ҳассос шоир ва таржимон.\nАфлотун лирик қаҳрамони маъшуқага аввал ердан осмонга, сўнг осмондан ерга маҳлиё боққанида Пушкин «мен»и ҳам эс-ҳушини йўқотган ҳолда маҳбубасига қарата ўз севги шижоатини намойиш этади. Циклоп, ниқоб ҳақидаги таклиф муқаррар шоирга шеър яратишда туртки берган, шундай таклиф бўлмаса балки шеър умуман ёзилмаган бўларди. Лекин бошқа тарафдан шоирни чеклаган ҳам.\nЎзбек таржимони эса бундай «қўли боғлиқлик»дан озод, ижодий эркин. Аслиятда йўқ қўшимча мисранинг шеърнинг ўзбекча вариантида пайдо бўлиши ушбу эркинлик меваси, шоирона илҳом туҳфаси. Пушкин ўзбек таржимони қўшган мисра маъносидаги гапни айта олмасди, «Ой юзингиз ёнар қошимда» дейиш кибор одобига тўғри келмасди. Юқорида айтилган «сипойи шафқатсизлик»ка аввал бошдан мажбур эди Пушкин. Ўзбекча таржимада, битта қўшимча мисра туфайли шеърга самимий (сипойи эмас) шавқ гўё қайта киргандек бўлади. Биз учун масаланинг муҳим томони шундаки, ҳозир айтилганларга таянсак, айни шу мисра шеърнинг, аниқроғи, унинг ўзбек тилидаги вариантининг (муайян асарнинг бошқа тилдаги тўла-тўкис таржимаси мустақил асар, мустақил ҳодиса дейилишга лойиқ) Афлотун асари билан янада жипсроқ типологик алоқага киришувига имкон яратади.\nЯъни Қуёшдан нур олиб ёғду сочувчи самовий жисм — Ой шеър майдонига киради. Тўғри, «ой юзингиз» иборасида аниқ-тиниқ самовий жисм йўқ, лекин шеърий нутқ қонуниятига кўра муайян ҳолатларда кўчимдаги сўз ўрнида тургани ҳолда мустақил ҳаракатга ҳам эга бўла олади. Ёнаётган фақат «ой юзингиз» эмас, балки ёғду сочиб ёнаётган Ой ҳам. Айни шу Ой маъшуқа юзини нурлантиради, гўзаллаштиради. «Қошимда» мисрада (ва шеърда) макон, ўрин муносабатини англатиб, боз устига маъшуқа шундоққина унинг ёнидалигини, ҳатто жон таркибидалигини ҳиссий сезги билан англатади.\nУшбу омиллар бирлашиб таржимани ва Пушкин шеърини Афлотун асарига қондошлик даражасини орттиради, кўшмисрадаги самовий миқёс шеърга, Пушкиннинг ўзбек тилидаги шеърига кўчиб ўтгандек бўлади. Икки: асардаги «лак-лак кўз» — ягона кўз муносабати ёнига осмон — юлдуз — ой, яъни самовий боғлиқлик қўшилади. Пушкин шеърини тутиб турган устун ягона кўз — юз кўз қарама-қаршилигидир. Шеър хотимасида улар бирикади ва шунда Афлотун — Пушкин — Ҳамид Олимжон қаторида лак-лак кўз — ягона кўз + юз кўз муносабати вужудга келади. Ҳамда «Лак-лак кўз ила боқмоқ учун сенга» маҳлиё» билан “Эга бўлсам эдим юз кўзга, бари билан қарардим сизга» ўртасида типологик қондошлик кузатилиб, ушбу мисралар икки шеър ва бир таржима — уч шеър бирлашиб яхлит ҳолда ҳамиша ғолиб севги қўшиғи каби жаранглайди.\nХулосаларимиз қуйидагича: биринчидан, тринар (учлик) типологияда бинар типологияда кўрилмаган жиҳатлар, муштаракликлар очилиши, ҳатто пайдо бўлиши мумкин. Бу унинг мақсадга мувофиқ илмий усул эканини белгилайди; иккинчидан, уч сонининг сеҳрли қуввати бежиз таъкидланмайди (“Уч, учдан кейин пуч”) ва бу қиёсдаги учинчи ҳодисанинг якунловчи хоссасини тайин этади. Зеро, «Ҳиссий нарсалар моҳияти учбурчакдир» (Афлотун); учинчидан, таржима материали айрим ҳолатларда типологик қиёсда мустақил ҳад бўла олади; тўртинчидан, Афлотун — Пушкин — Ҳамид Олимжон номлари ёнма-ён қўйилишининг ўзиёқ ўзбек миллий бадиий тафаккур майдонига ўзга бир ифор олиб киради, деб ўйлаймиз.\n← Аввалги Аввалги Усмон Қўчқор (1953-2017)\nКейинги → Кейинги: Антон Чехов. Ёвуз ниятли киши (ҳикоя)


Термизда ҳамшира бемор боланинг яқини томонидан калтакланди (видео) — QWERT.UZ\nСурхондарё вилояти Термиз шаҳрида аёл киши ҳамширани дўппослади. Ҳолат акс этган видео Facebook’даги «Халқ билан мулоқот» гуруҳида эълон қилинди.\nВидеога берилган изоҳга кўра, болалар шифохонасига бемор болани олиб келган аёл ҳамширага «тез ҳаракат қилиб тиббий ёрдам кўрсатмаяпсан», деб тиббиёт ходимини калтаклаган — деб бу хақда «Daryo» нашри хабар беради.\nТаъкидланишича, калтакланган ҳамшира оддий ва камсуқум оила вакили бўлган.\n«Дарё»га маълум қилинишича, шифохонага олиб келинган боланинг тана ҳарорати юқори бўлган. Ҳамшира уни кўздан кечирган ва тана ҳароратини ўлчаган. Шундан сўнг, ҳамшира болани шифокорнинг олдига олиб киришни айтганда, болани олиб келган аёл киши «болага қарамаяпсанлар», деб уни уриб кетган. Воқеадан сўнг боланинг яқинлари кузатув камерасида акс этган мазкур видеони ўчиртиришга уринган. Бироқ ҳолат акс этган видео ички ишлар органларига берилган.\nҲозирда мазкур ҳолат юзасидан тегишли идоралар томонидан расмий маълумот берилмаган.\nАввалроқ, Наманганда беморнинг қариндоши шифокорнинг кўзини кўр қилиб қўйган эди.\nФотогалерея: Сўнгги ўн йилликнинг энг сердаромад миллиардерлари


Жангарилар Пальмирада кимёвий қурол қўллади\nИШИД жангарилари 24 мартдан 25 мартга ўтар кечаси Пальмирада Сурия армиясига қарши кимёвий қурол қўллади. Бу ҳақда "Русская весна"портали хабар бермоқда.\nЖангарилар Сурия ҳукумат қўшинларининг Жабал-Ҳайя тоғидаги позицияларига тахминларча сариқ фосфор солинган 5 та артиллерия снарядини отган. Портал маълумотларига кўра, кимёвий ҳужум оқибатида 7 нафар ҳарбий заҳарланиш ва куйишлар олган.\nСурия қўшинлари иттифоқчи тузилмалар кўмагида қадимий шаҳарда жангарилар позицияларига ҳужумни давом эттирмоқда ва унинг каттагина қисмини ўз назоратига олишга муваффақ бўлди.\nТозаланмаган оқ фосфор сариқ фосфор деб аталади, бу модда жуда заҳарли ҳисобланади. Ҳавода оксидланиб, ўз-ўзидан алангаланиб кетади. Сариқ фосфор ёнганда чиқадиган буғлар кўзларни, нафас йўлларини қаттиқ яллиғлантиради, терини куйдиради.


8 август кунги тест натижалари эълон қилинди - xabar.uz\n8 август кунги тест натижалари эълон...\n09.08.2019 21:44 2 45899\nДавлат тест маркази 8 август кунги тест натижаларини эълон қилди. Унга кўра, бакалавриат таълим йўналишлари бўйича энг юқори баллар:\nTошкент давлат ўзбек тили ва адабиёти университетининг 5120101 – Филология ва тилларни ўқитиш: ўзбек тили таълим йўналиши – 238,6 балл (184,6 балл тест синовлари натижаси, 54 балл касбий (ижодий) имтиҳон натижаси);\nTошкент давлат юридик университетининг 5240100 – Юриспруденсия таълим йўналиши – 189,0 балл;\nTошкент давлат ўзбек тили ва адабиёти университетининг 5111200 – Ўзбек тили ва адабиёти таълим йўналиши – 197,0 балл (155,0 балл тест синовлари натижаси, 42 балл касбий (ижодий) имтиҳон натижаси);\nЎзбекистон Mиллий университетининг 5120300 – Tарих (мамлакатлар ва минтақалар) таълим йўналиши – 169,7 балл;\nв) кечки таълим шакли бўйича:\nTошкент давлат шарқшунослик институтининг 5120700 – Жаҳон сиёсати (минтақалар бўйича) таълим йўналиши – 174,3 балл.\nКеча ва аввалги куни тест топширганлар ўз балларини cabinet.dtm.uz сайти орқали шахсий кабинетларига кириб текшириб олишлари мумкин. Бунинг учун паспорт серияси ёки ID кодни киритиш кифоя.\nимтиҳон ДТМ тест имтиҳонлари\nТаълим 14/08, 19:46


"Динамо" иккинчи йиғинни бошлади\nБош мураббий Даврон Файзиев қўл остида жамоанинг барча футболчилари иштирок этмоқда.\n18-28 декабрь кунлари янги мавсум доирасидаги илк йиғинни ўтказган «Динамо» жамоаси 5 январдан тайёргарлик режаси доирасидаги иккинчи ўқув-машғулот йиғинини Самарқандда бошлади. Бу ҳақда клуб расмий сайти хабар бермоқда.\nТайёргарлик жараёнида мураббийлар штаби асосан футболчиларнинг жисмоний ҳолатини тиклашга эътибор қаратишмоқда. Самарқанддаги қароргоҳда кунига икки маҳалдан ўтаётган машғулотлар жараёни 18 январь кунига қадар давом этиши режалаштирилган. Шундан кейин «Динамо» йиғинни Тошкентда давом этириши кўзланган.


Хитойда болаларни заҳарлаган боғча тарбиячиси ўлим жазосига ҳукм қилинди - zarnews.uz\nБу ҳақда Baijiahao портали хабар берди.\nТақдим этилган маълумотга кўра, ҳукм Хэнань првинциясининг Цзяоцзо шаҳар халқ суди томонидан чиқарилган. Судланувчи Ван Юнь “Мэнмэн” номли болалар боғчасида ишлаган. Тергов суриштирув давомида Ван Юнь Сунь фамилияли бошқа бир тарбиячи билан жанжаллашиб қолгани, шундан сўнг у ҳамкасбини тузоққа туширишга қарор қилгани аниқланди.\n2019 йилнинг март ойида Ван ҳамкасбининг гуруҳидаги болалар овқатига нитрит натрия аралаштириб қўйган. Оқибатда 25 киши касалхонага ётқизилган, 21 нафар бола оғир заҳарланган ва бир нафар бола вафот этган. Суд аёл қилмишини жирканч қилмиш оқибатини фожиа деб атади ва уни ўлим жазосига ҳукм қилди.\nБундан ташқари, тергов харакати ушбу ҳолат Ван томонидан амалга оширилган заҳарлашнинг биринчиси эмаслигини аниқлади. У 2017 йилда ўз турмуш ўртоғи Фэнни худди шу йўл билан заҳарлашга ҳаракат қилган.\nТеглар: боғча Хитой\nДунёнинг энг кўп миллиардерлари Хитойда яшайди


Сиддиқнинг Мадинадаги ҳаётидан лавҳалар (3)\nBy Исмоил Муҳаммад Яъқуб on 03/16/2017 АБУ БАКР ТАРИХ ХУЛАФОИ РОШИДИНЛАР\nЯхши ишларда доим пешқадам бўлгани:\nСиддиқ розияллоҳу анҳу мақтовли сифатлар ва юксак ахлоқлар соҳиби эди. Яхши ишларда ҳаммадан илғор бўлишга интиларди. Яхшиликда ўрнак, одоб-ахлоқда намуна эди. Абу Ҳурайра розияллоҳу анҳудан ривоят қилинади: Пайғамбар соллаллоҳу алайҳи ва саллам: “Ичларингизда ким бугун рўза тутди?”, деб сўрадилар. Абу Бакр: “Мен”, деди. “Ичларингизда ким бугун жанозада қатнашди?”, деб сўрадилар. Абу Бакр: “Мен”, деди. “Ичларингизда ким бугун бир мискинни тўйдирди?”, деб сўрадилар. Абу Бакр: “Мен”, деди. “Ичларингизда ким бугун бир беморни бориб кўрди?”, деб сўрадилар. Абу Бакр: “Мен”, деди. Пайғамбар соллаллоҳу алайҳи ва саллам: “Ушбу ишлар қай бир кишида жамланса, у албатта жаннатга киради”, дедилар.\nҒазабни ичга ютиши:\nАбу Ҳурайра розияллоҳу анҳудан ривоят қилинади: Абу Бакр розияллоҳу анҳу Пайғамбар соллаллоҳу алайҳи ва саллам билан бирга ўтирган эди, бир одам келиб, Абу Бакрни ҳақорат қилиб, сўка бошлади. Абу Бакр индамади. Расулуллоҳ соллаллоҳу алайҳи ва саллам ажабланиб, табассум қилиб турардилар. Ҳалиги одам ҳадеб ҳақорат қилавергач, Абу Бакр ҳам унинг баъзи сўзларига жавоб қайтарди. Шунда Расулуллоҳ соллаллоҳу алайҳи ва саллам ғазабланиб, туриб кетдилар. Абу Бакр ортларидан бориб: “Ё Расулуллоҳ, у мени ҳақоратлаб сўккан пайтда ўтирдингиз, мен унинг баъзи сўзларига жавоб қайтарсам, ғазабланиб туриб кетдингиз?”, деди. Расулуллоҳ саллоллоҳу алайҳи ва саллам: “Унинг ҳақоратига сукут сақлаган вақтингизда бир фаришта ёнингизда туриб, сизнинг номингиздан унга жавоб қайтариб турган эди. Сиз унинг баъзи гапларига жавоб қайтара бошлаганингизда фаришта ўрнига шайтон тушди. Мен ҳаргиз шайтон билан бирга ўтирмайман!”, дедилар. Сўнг: “Эй Абу Бакр, уч хислат борки, барчаси ҳақдир. Қайси бир бандага зулм қилинса-ю, у Аллоҳ учун ундан кўз юмиб кечирса, албатта Аллоҳ шу сабабли уни Ўз ёрдами билан азиз қилади. Қай бир киши силаи раҳм ниятида ато-садақа эшигини очса, албатта Аллоҳ шу сабабли унинг мол-давлатига барака ато этади. Қай бир киши бойлик топиш мақсадида тиламчилик эшигини очса, албатта Аллоҳ шу сабабли унинг камбағаллигини зиёда қилади”, дедилар.\nСиддиқ розияллоҳу анҳу ғазабни ютиш билан танилган эди, бироқ ҳалиги одамнинг овозини ўчириш ниятида баъзи гапларига жавоб қайтарган эди. Шунда Расулуллоҳ соллаллоҳу алайҳи ва саллам уни ҳалимликка, оғир-босиқликка, ғазаб ўринларида ҳам сабрли бўлишга ундадилар. Зеро ҳалимлик ва ғазабни ютиш кишини инсонлар олдида чиройини ва обрўсини, Аллоҳ ҳузурида эса даражасини оширадиган сифатдир.\nСиддиқ розияллоҳу анҳу ҳалимлик, оғир-босиқлик, юмшоқсўзлик ва бағрикенглик каби сифатларга ошно бўлиб яшади. Лекин бу дегани у умуман ғазабланмас эди, дегани эмас. Унинг ғазаби Аллоҳ учун бўларди, Аллоҳнинг ҳурматлари поймол қилинганини кўрса, бундан қаттиқ ғазабланар эди. Юқорироқда келтирганимиз яҳудий руҳонийси Пинхос билан бўлиб ўтган воқеа бунга далил бўлади.\nҲа, албатта Аллоҳ мени мағфират қилишини истайман:\nАбу Бакр розияллоҳу анҳу Мистаҳ ибн Усосанинг ҳолидан хабар олиб, кўмаклашиб турарди. Машҳур “ифк” (Ойша розияллоҳу анҳо шаънига туҳмат қилиниши) ҳодисасида у ҳам туҳматчиларга аралашганини эшитгач, бераётган нафақасини тўхтатиб қўйди ва унга ёрдам қилмасликка қасам ичди. Аллоҳ таоло “Нур” сурасида: “Орангиздаги аҳли карам ва давлатмандлар хеш-ақраболарига, мискинларга ва дин йўлида ҳижрат қилганларга ҳеч нарса бермасликка қасам ичишмасин, уларни афв этишсин, кечиришсин. Аллоҳ сизларни мағфират қилишини истамайсизларми? Аллоҳ мағфират қилгувчи ва бениҳоя шафқатли зотдир” [Нур: 22] оятини нозил қилгач, Абу Бакр: “Ҳа, қасамки, Аллоҳ мени мағфират қилишини истайман” деб, Мистаҳга аввалда бериб келган нафақасини яна бера бошлади ва: “Аллоҳга қасамки, мен уни асло тўхтатиб қўймайман”, деди.\nАбу Бакр Сиддиқ ушбу ояти каримадан мўмин киши Аллоҳнинг хулқлари билан хулқланиши ҳамда тойилиш, қоқилиш, хато ва нуқсонларни афв қилиши лозимлигини тушунди. Шундай қилса, Аллоҳ ҳам уни кечиришини билди. Зеро Аллоҳ таоло: “Аллоҳ сизларни мағфират қилишини истамайсизларми?”, яъни Аллоҳ гуноҳларингизни кечиришини истасангиз, сизлар ҳам уларни кечиринглар, деди. Ушбу оятдан тушуниладиган маънолардан яна бири шуки, агар киши бир ишни қилмасликка қасам ичган бўлса-ю, кейин ўша ишни қилиши яхшироқ эканини билса, қасамига каффорат бериб, ўша ишни қилиб кетаверади. Баъзи уламолар: “Бу оят Аллоҳнинг Китобидаги энг умидбахш оятдир”, деганлар.\nМадинадан Шомга тижорат сафарига чиққани:\nАбу Бакр Сиддиқ розияллоҳу анҳу Пайғамбар соллаллоҳу алайҳи ва саллам даврларида тижорат учун Шом диёридаги Бусро шаҳрига сафар қилди. Доим Пайғамбар соллаллоҳу алайҳи ва салламнинг ёнларида бўлиш истаги уни тижорат учун сафар қилишдан тўхтатиб қолмади. Расулуллоҳ соллаллоҳу алайҳи ва саллам ҳам уни кўп яхши кўришларига қарамай, сафарга чиқмасдан ўз ёнларида бўлишга буюрмадилар. Бундан мусулмон киши ҳалол ризқ топиш манбаига эга бўлиши ва одамлардан сўраниб юрмаслиги, аксинча, ўзи ишлаб топган мол-давлати билан муҳтож ва мискин кишиларга қарашиб юриши афзаллиги келиб чиқади.\nСиддиқнинг рашки ва Пайғамбар соллаллоҳу алайҳи ва саллам унга аёли гуноҳсизлигини айтганлари:\nАбдуллоҳ ибн Амр розияллоҳу анҳудан ривоят қилинади: Бану Ҳошим уруғидан бир неча киши Асмо бинти Умайс ҳузурига кирдилар. Ўшанда у Абу Бакр розияллоҳу анҳунинг никоҳида эди. Абу Бакр унинг ёнига кириб, уларга кўзи тушгач, бу ҳолни ёқтирмади. Буни Расулуллоҳ соллаллоҳу алайҳи ва салламга айтиб берган эди, у зот: “Аллоҳ таоло аёлингизни (бузуқлик гуноҳидан) поклаган”, дедилар. Кейин Расулуллоҳ соллаллоҳу алайҳи ва саллам минбарда туриб, шундай дедилар: “Бугундан кейин бирон киши эри ғойиб аёл олдига ёлғиз кирмасин, бир-икки киши ҳамроҳлигида кирса мумкин”, дедилар.\nАнас розияллоҳу анҳудан ривоят қилинади: Расулуллоҳ соллаллоҳу алайҳи ва саллам хутба қилдилар, мен аввал бу қадар таъсирли хутба эшитмаган эдим. У зот хутбалари ичида: “Агар мен билган нарсаларни билганларингизда эди, кам кулиб, кўп йиғлаган бўлар эдинглар”, дедилар. У зотнинг саҳобалари ўзларини йиғидан тўхтатолмай, юзларини ўраб олдилар.\nСиддиқ розияллоҳу анҳу хавфу ражо (қўрқув ва умидворлик)дан дунё ва охиратда нажот топишни истаган ҳар бир мусулмонга намуна бўларлик жуда катта улушга эга эди.\nМуҳаммад ибн Сийрин айтади: “Расулуллоҳ соллаллоҳу алайҳи ва салламдан кейин Абу Бакрдан кўра ўзи билган нарсасидан қўрқувчироқ киши бўлмади”.\nҚайс айтади: Абу Бакрни кўрдим, тилининг учидан ушлаб: “Мени ҳалокатларга туширган нарса шу”, дер эди.\nАбу Бакр розияллоҳу анҳу айтади: “Йиғланглар! Йиғлай олмасанглар, йиғлагандек бўлинглар!”.\nМаймун ибн Меҳрон айтади: Абу Бакрга бир каптарни олиб келдилар. У унинг у ёқ-бу ёғини ағдариб кўраркан: “Бирон ов овланган ё бирон гиёҳ юлинган бўлса, албатта тасбеҳни зое қилгани учундир”, деди.\nҲасандан ривоят қилинади: Абу Бакр деди: “Қанийди, ҳайвонлар еб-битирадиган ва юлиниб кетадиган мана шу ўт-ўланга айланиб қолсам”. Яна деди: “Қанийди, мўмин кишининг баданидаги битта тук бўлиб қолсам”.\n Имом Муслим (1028).\n Муснад Аҳмад (2/436). Албоний, “Ас-силсила ас-саҳиҳа” (2231).\n “Тафсири мунир” (18/190).\n “Фатҳул Борий” (4/357).\n Абу Жаъфар Табарий, “Ар-риёзун назра фий маноқибил ашра” (237).\n Бухорий, “Китобут тафсир” (6/68).\n “Сифатус софва” (1/96).\n Имом Аҳмад, “Зуҳд” китоби, “Абу Бакрнинг зоҳидлиги ҳақидаги боб” (108).\nAvvalgi maqolaСавол-жавоб: “Ота-онам ҳижрат қилишимга қарши” (Шайх Содиқ Самарқандий)\nKeyingi maqola Жаҳрий намозларни овоз чиқармай ўқиса бўладими?


Дабусқалъа ва Зиёвуддин вилоятимиздаги мўътабар масканлардан ҳисобланади - zarnews.uz\nДабусқалъа ва Зиёвуддин вилоятимиздаги мўътабар масканлардан ҳисобланади\nДабус қалъаси буюк Турон тарихида ўзига хос ўринни эгаллайди. Зарафшон дарёсининг соҳилида, Пахтачи тумани ҳудудида жойлашган бу қалъанинг тарихи уч минг йилга бориб тақалади.\nБуюк араб тарихчиси ва географи Абулфараж Қудама ва Ибн Хурдодбеҳнинг маълумотига кўра, шаҳар эрамиздан олдинги 329-323 йиллар орасида қайтадан бунёд этилган.\nУч минг йиллик тарихга эга бўлган, Буюк Ипак йўлида жойлашган шаҳар ободонлаштирилиб, Зарафшон бўйидаги сўлим бир масканга айланган. Натижада эфталитлар даврида, яъни V-VI асрларда Дабус мамлакатнинг пойтахти бўлган ва бу қалъада турган олий ҳукмдорни дабусшоҳ деб аташган. Тарихга айланган бир неча асрлар давомида мустаҳкам қалъа ҳисобланган Дабус даҳшатли урушларга қалқон бўлиб хизмат қилган.\nXVIII асрнинг охирлари ва XIX асрнинг бошларида ҳам қалъа қўрғон кўринишида сақланган. Бухоро ҳукмдори Амир Ҳайдар 1817 йилда Дабусқалъа вилоятида бўлган. Амирнинг ташаббуси ва раҳнамолигида бу ерда ягона ёдгорлик – Имом Баҳра ота обидаси таъмирланган. Кенг чўл бағридаги Қарноб ота қишлоғида улкан аллома, табаррук зот, чўл бузурги Иброҳим шайх – Қарноб ота дафн этилган жойда даҳма тикланиб, мармартош ўрнатилади.\nСавол туғилади: уч минг йиллик тарихга эга бўлган Дабусқалъадай қадимий ва муборак манзил нима сабабдан Зиёвуддин номи билан аталган?\nСўфий ҳукмдор Амир Ҳайдар давридан мазкур ҳудуд унинг фармонига асосан Дабусқалъа – Зиёвуддин шаклида қўллана бошлаган. Бу бежиз эмас. Чунки ўзи тақводор бўлган Амир Ҳайдар кишилар қалбида мусулмон дунёсига – ислом қонуниятларига муносабатни шакллантиришга алоҳида эътибор берган. Шунинг учун ҳам бу қадимий шаҳар сўфий подшоҳ, тақводор инсон Амир Ҳайдар томонидан "Зиёвуддин", деб аталган.\nҲазрат Алишер Навоий ўзининг муборак қўллари билан кўчирган ва бизгача етиб келган табаррук девонида ҳам Зиёвуддин сўзини шарафлаб қўллаб, улуғ ва беназир байтлар битган:\nЗиё ул ҳақ ва-д-дунёу ва-д-дин,\nБериб иккинчи девонимға тазъйин.\nСавод узра савод ар қилди мастур,\nВале манидадур нур ила нур.\nXIX асрнинг биринчи чораги охирларида воҳа Зиёвуддин номи билан атала бошлаган. Дастлаб гоҳ Қалъаи Дабус, гоҳ Қалъаи Зиёвуддин шаклида, сал кейин биргаликда Зиёвуддин-Дабус ҳолатида қўлланган. Ўтган XIX асрнинг 30– йиллари охирларидан эса расмий ҳужжатларда воҳа Зиёвуддин номи билан юритилган. Дабусқалъанинг вайроналари ёнида Зиёвуддин бегининг қароргоҳи бўлган. Бек аркда туриб иш юритган, фуқароларни қабул қилган. Чунки Зиёвуддин вилояти Бухоро амирлигига қарашли энг катта вилоятлардан бири ҳисобланган (Ўзбекистон тарихи. 2 т. – Тошкент: – 1971 й., 94-бет).\nБухоро амирлиги қушбеги идорасида иш юритиш тартибини ўрганиш жараёнида шу нарса маълум бўлдики, 1733 йилдаги вақф ҳужжатида воҳа Дабус номи билан юритилган. Шунингдек, 1818 йилдаги вақф ҳужжатида ҳам Дабус номи қўлланган.\n1838 йилда эса Зиёвуддин вилояти Тоткент қишлоғидаги Дуоба деган жойда Улмуҳаммад Эшмуҳаммад ўғлининг 24 таноб ерини Тоткент масжиди ҳисобига ўтказиш юзасидан расмийлаштирилган вақф ҳужжатида Зиёвуддин номи билан аталган (ЎзМДА. Ф-и323, р 1, и 1212/5).\nБундан кейинги даврда қабул қилинган ҳужжатлар ва асарларда эса Дабус ва Зиёвуддин атамалари биргаликда қўлланган. Зиёвуддин арабча сўз бўлиб, зиё ад-дин – диннинг нури деган маънони англатади.\nРус олими Н.Хаников ўзининг "Бухоро хонлигининг тавсифи" китобида Бухородаги вилоятлар тўғрисида қуйидаги маълумотни келтирган: "Хонликда асосий шаҳарлар 19 та, улар қуйидагилар:1) Бухоро, 2) Кармина, 3) Зиёвуддин, 4) Каттақўрғон, 5) Самарқанд, 6) Панжакент, 7) Хатирчи, 8) Нурота, 9) Пайшанба, 10) Челак, 11) Янгиқўрғон, 12) Жиззах, 13) Ўратепа, 14) Чоршанба-Ромитан, 15) Пойканд, 16) Қоракўл, 17) Чоржўй, 18) Қарши, 19) Fузор (Н. Хаников. Описание Бухарского ханства. – Санкт-Петербург: типография императорской академии наук, – 1843, – стр. 78 – 79).\nШарқшунос А. Вамберининг ёзишича, "Бу рустоқнинг диққатга сазовор жойларидан бири Бухоро йўналишидаги йўлнинг ғарбий қисмидаги Дабус, кейинчалик Дабусқалъадир... Эндиликда бу ерда қуйидаги туманлардан иборат вилоят мавжуд. Зиёвуддин, Мир, Хатирчи, Нурота, Янгиқўрғон шаҳарлари Карминанинг асосий жойларидан таркиб топган Миёнқолдир" (А. Вамбери. История Бухары или Трансоксании с древнейших времен до настоящего. – СПГ: – 1873 г, – стр. 28, 31).\nБухоро амирлиги ҳудудининг шарқида – чегара қисмида жойлашган Зиёвуддин беклиги ҳамиша амирликнинг эътиборида бўлган. Мамлакатда сиёсий ва иқтисодий муносабатларнинг ўзгариши бу шаҳар билан боғлиқ бўлган. "Зиёвуддин бекликнинг асосий шаҳри бўлиб, шу номдаги темирйўл бекатидан 12 чақирим масофада жойлашган. Бу Ўрта Осиё темирйўли ёқасида, хонлик ҳудудида жойлашган охирги шаҳардир. Беклик аҳолиси деҳқончилик билан шуғулланадилар ва Зарафшондан сув олувчи Бухоро суғориш тармоқлари бошланишида жойлашганликлари учун пахтани кўпроқ экадилар. Бекликда яхши отлар кўп, шунинг учун хонликнинг тўпчи қўшинларини тўлдириб турувчи асосий макон бўлиб хизмат қилган" (И. И. Гейер. Туркестан. – 1909, – стр. 207-208). Тарихий ҳужжатларда келтирилишича, маълумотлар узил-кесил хулоса чиқариш учун асос бўлади: "Қадимий тарихга эга Дабус қўрғони ҳозирги Зиёвуддин яқинида жойлашган бўлиб, ўтган асрнинг ўрталарида улар айнан бир деб ҳисобланади" (Иванов П. П. Восстание китай-кипчаков в Бухарском ханстве 1821 – 1825. Издателство АН СССР, – Москва – Ленинград: – 1937 г, – стр. 79).\nБуюк Ипак йўли ёнида жойлашган Дабусқалъа кенг ҳудудга эга алоҳида бир вилоят бўлган. Мирза Баде девоннинг 1798 йилда ёзилган "Мажмуаъ ал-арқом" рисоласида қуйидаги маълумот келтирилган: "Бухоро мамлакатида шундай қонун ва одатлар белгиланган: олий даражали лавозимлар мавжуд бўлган вилоятда ислом ҳукмдори уни ҳоким қилиб тайинлайди. Ҳоким ва унинг қўшини учун маблағ ўша ҳокимнинг вилоятидан тушади. Бундай жой вилоят деб аталади".\nДабусқалъада катта қўшин сақланган ва манзилни душманлардан ҳимоя қилиш учун хизмат қилган. Қалъа душмандан сақланиш учун жуда қулай жой бўлган. Асрлар давомида шаҳар гуллаб-яшнаган, бу жаҳон тарихчиларининг асарларида ўз ифодасини топган. Аммо узоқ давом этган даҳшатли урушлар қалъанинг вайронага айланишига сабаб бўлган. Натижада хароба қалъанинг тупроқ остида қолиб кетмаслиги учун унинг ёнида иморатлар қурилган.\nЖаҳонда биринчи темирйўл Англияда барпо этилган. 1825 йилда Стоктон-Дарлингтон оралиғидаги 21 километрлик темирйўл қурилган. 1837 йилда Русияда Петербург – Царское село темир йўли қуриб ишга туширилган.\nЎрта Осиёни истило қилган Русия тобе мамлакатларида ўз таъсир доирасини кенгайтириш сиёсатини амалга оширади. Чунки қарам ўлкадан бойликларни ташиб кетиш мақсади ҳам худди ана шуни тақозо қилар эди. XIX асрнинг 80-йиллари бошидан Ўрта Осиёда темирйўллар қурила бошлади. Каспийорти темирйўли 1885 йилда Ашхобод шаҳрига етказилди. 1886 йилнинг баҳорида темирйўл Чоржўй шаҳригача олиб борилди. 1886 йилнинг 18-22 апрелида чор Русияси темирйўлни Самарқандга етказиш мақсадида махсус қарор қабул қилди. Қарор юзасидан тадбир тузилиб, жойларга масъул кишилар белгиланди. Қилинган ишлар юзасидан қатъий назорат ўрнатилди. Раҳбариятнинг кўрсатмасига асосан муҳандис Ивановский Бухорода, техник Лепинский Зиёвуддинда, техник Пальмгрен Каттақўрғонда, муҳандис Толпигин Самарқанд қисмларида темирйўл қурилишига раҳбарлик қилишди. Темирйўл жойини белгилаш, тайёрлаш, ётқизиш ишларининг бажарилиши уларнинг зиммаларига юклатилди. Йўл қурилиши жадал суръатлар билан олиб борилди. 1887 йилнинг 12 июнида темирйўлнинг Самарқанд қисмини қуриш юзасидан алоҳида йўриқнома белгиланиб тасдиқланди. Бухоро темирйўли Қизилтепа, Карманадан Наҳрипай каналининг чап қирғоғидаги қадимий, манзур ва машҳур Тошкўприк қишлоғи орқали ўтди. Бу ҳудуддаги темирйўл бекати Зиёвуддин вилоятининг марказидан узоқ эди. Бекат вилоят номи билан "Зиёвуддин" деб юритилди.\nБиринчи поезд Зиёвуддинга 1888 йилнинг 1 апрелида, ўша йилнинг 17 апрелида Каттақўрғонга, 15 майида Самарқандга келди. Темирйўл жуда тез қурилган. Ишлар асосан қўл кучи билан бажарилган. Бир ишчига бир кунда 30-50 тийин тўланган. Тарихий ҳужжатларда ёзилишича, Каспийорти темирйўли қурилиши узунлиги 1708 чақиримдан иборат бўлган. Ҳар бир чақирим 46,6 минг сўмга, умуман, темирйўл қурилиши 79,7 миллион сўмга тушган.\n1888 йилда Туркистон генерал-губернатори билан Бухоро амирлиги ўртасида битим тузилган. Бу ҳужжатга кўра, Бухоро амирлиги ҳудудида рус қишлоқларини ташкил этиш белгиланган. 1888 йил 23 июнда Чоржўй ва Янги Бухоро йўл бекатлари яқинидаги қишлоқларни бошқариш, хўжалик ва ободонлаштириш қоидалари тасдиқланган. Янги Бухорода шаҳар бошлиғи лавозими жорий этилган. Бу мансабдаги шахс зиммасига "Эски Бухоро", "Фороб", "Каттақўрғон" бекатлари ўрталаридаги темирйўл бўйидаги қишлоқларда яшовчи рус фуқароларини бошқариш вазифаси юкланган.\n"Зиёвуддин" темирйўл бекати атрофлари Европа услубида ободонлаштирилган, янги бинолар қурилган. XIX асрнинг сўнгги йилларида "Зиёвуддин" темирйўли бекатида қурилган бино ва сув минораси ҳозир ҳам мавжуд бўлиб, ўтмишдан ҳикоя қилувчи бу ёдгорлик XIX аср меъморчилигининг қудратини намойиш этиб турибди.\nАмир Абдулаҳадхоннинг амри билан "Зиёвуддин" бекати яқинида 1894 йилда истироҳат боғи барпо этилди ва "Зиёвуддин" номи билан аталди.\n1916 йилда Зиёвуддин вилояти Зиёвуддин, Хатирчи бекликларига ажратилди.\n1926 йилнинг сентябрида Зиёвуддин беклиги ўрнида Нарпай тумани ташкил этилиб, Мирбозор қишлоғи марказ қилиб белгиланди.\nҲудуддаги Дабусқалъа ёнидаги шаҳар ҳам Зиёвуддин, Тошкўприк қишлоғидаги станция – бекат ҳам Зиёвуддин номи билан юритилган.\n"Ўзбекистон миллий энциклопедияси"нинг 7-жилди 24, 25-саҳифаларида ёзилганидек, 1935 йил 9 февралда Нарпай туманининг ғарбий қисмида Пахтакор номи билан янги туман ташкил этилган, маркази Зиёвуддин станцияси бўлган.\n1963 йилда Пахтакор тумани тугатилиб, Нарпай тумани таркибига қўшилган.\nЗиёвуддин станциясига 1972 йилда шаҳарча мақоми берилди.\n1973 йил 12 апрелда Нарпай тумани таркибида Пахтачи номи билан янги туман ташкил этилган.\nИсмат САНАЕВ, фалсафа фанлари доктори.\nТеглар: Маданият Пахтачи\nПахтачи тумани ҳокими Тошкентда ўқиётган пахтачилик талабаларни ишга таклиф этди\nРус миллий маданият маркази - 25 ёшда